ΧΡ.ΡΕΠΠΑΣ: Μέρες του 36 στο Κοινοβούλιο του 2011 του Ιουλιανού\nΜέρες του 36 στο Κοινοβούλιο του 2011 του Ιουλιανού\nPosted on 17 Νοεμβρίου, 2011 1:11 μμ by Συνεργοί Παραλληλογράφοι\nΠριν φτάσουμε στην «4η Αυγούστου» είχε προηγηθεί η 16η Απρίλη του 1936.\nΤότε τα δυο μεγάλα κόμματα, το Λαϊκό (σ.σ.: σαν να λέμε η «Νέα Δημοκρατία» της εποχής…) και το κόμμα των Φιλελευθέρων (σ.σ.: σαν να λέμε το «ΠΑΣΟΚ» της εποχής…), συνέπραξαν. Και έδωσαν ψήφο εμπιστοσύνης στον Μεταξά.\nΕπρόκειτο για εκείνο το αστείο ανθρωπάκι που δεν διέθετε παρά μόλις 7 βουλευτές στη Βουλή του 1936.\nΕντούτοις, με απόφαση του βασιλιά Γεωργίου του Β’ και με ισχυρή παρότρυνση του Βενιζέλου από το Παρίσι (σ.σ.: ο οποίος είχε φέρει την οικονομική χρεοκοπία του 1932), ο Μεταξάς είχε διοριστεί ήδη από το Μάρτη του ίδιου χρόνου υπουργός Στρατιωτικών της κυβέρνησης Δεμερτζή.\nαπό σημείωμα του Νίκου Μπογιόπουλου\nΜετά την χρεοκοπία της Ελλάδας ακολουθεί πολιτική και κοινωνική επιδείνωση. Ο Βενιζέλος και οι αξιωματικοί του προχωρούν σε πραξικόπημα τον Μάρτιο του 35. Το πραξικόπημα όμως αποτυγχάνει. Πνίγετε από τις σφοδρές αντιδράσεις του λαού, μα και από την άρνηση αρκετών στρατιωτικών, να το στηρίξουν. Το αστικό πολιτικό σύστημα είναι έτοιμο να καταρρεύσει. Μπροστά σε αυτήν την κατάσταση ήταν ζήτημα χρόνου να συμφωνήσουν οι αρχηγοί των αστικών κομμάτων.\nΣτις 1-4-1935 διαλύουν την Βουλή και στις 5 Μαΐου σε στρατοδικείο οπερέτα καταδικάζονται ερήμην σε θάνατο οι Βενιζέλος Πλαστήρας , Κούνδουρος. Όσοι όμως παραβρέθηκαν στην «δίκη» Καφαντάρης Σοφούλης Παπαναστασίου και άλλοι, απαλλαχτήκαν λόγο «πλήρους συγχύσεων» Ως τρελοί δηλαδή.\nΠαρά λοιπόν τα στρατοδικεία και τις πομπώδεις αποφάσεις ,τίποτα δεν εμπόδισε τους πολιτικούς αυτούς να προβούν λίγο αργότερα σε πολιτικές πράξεις.\nΣτις 9 Ιουνίου προκηρύσσονται εκλογές με το πλειοψηφικό σύστημα και με την ευγενική χορηγία του Στρατού. Το βενιζελικό κόμμα δεν πήρε μέρος στις εκλογές τις οποίες κέρδισε το Λαϊκό κόμμα του Κονδύλη. Ο Ι Μεταξάς έβγαλε 7 βουλευτές. Αμέσως ο Κονδύλης επιστέφει απ’ την φασιστική Ιταλία όπου και δηλώνει:\nΣτις 10 του Οκτωβρίου του 35 ο Κονδύλης καταργεί την Δημοκρατία και ορίζει λέει Δημοψήφισμα για την επάνοδο του Βασιλιά. Ο καταδικασμένος σε θάνατο Βενιζέλος σε συνεννόηση με τους Άγγλους πάτρωνες του (Σερ Αρθούρο Κρώσφιλδ) συναινεί με τον Κονδύλη. Εκτός ΚΚΕ, όλοι παίρνουν μέρος στο δημοψήφισμα λόγο συναίνεσης και Εθνικού συμφέροντος.\nΑποτέλεσμα 97,8% υπέρ του βασιλιά Γεωργίου.\nΗ Καθημερινή η οποία αποκαλούσε τον Βασιλιά πριν το «δημοψήφισμα» «εστεμμένο φελλό» μετά την διεξαγωγή του γράφει στον Γεώργιο: «Βεβαιωθείτε ότι ο Λαός μοχθεί εργάζεται βασανίζεται δια να κερδίσει τον άρτων και επανέρχεται τη νύχτα κάθιδρος εις τον οίκον του, θα αναρτήσει την εικόνα Σας με τα Εικονίσματα των Αγίων.»\nΌμως ο λαός πεινά. Ξεσπούν πανεργατικές απεργίες. Ένοπλοι κολίγοι έρχονται σε ανοικτές συγκρούσεις με τον Στρατό, η ανεργία καλπάζει. Υπάρχουν νεκροί αγωνιστές. Στις 27-4-1936 ο τρελός σύμφωνα με το δικαστήριο Παπαθανασίου λέει στην Βουλή: “Δια αυτούς τους λόγους (εξέγερση του λαού) έχω την πεποίθησιν ότι δια να σταματήσει αυτή η αποσυνθετική εξέλιξις, επιβάλλετο να δώσει τα χέρια ο πολιτικός κόσμος, να συνεργαστούν τα μεγαλύτερα κόμματα». Υπάρχουν όμως διαφωνίες κάτι που δεν ανέχεται ο βασιλιάς και έτσι διορίζει κυβέρνηση με πρωθυπουργό τον Δερμετζή ο οποίος τοποθέτησε στο υπουργείο Στρατιωτικών τον Ι. Μεταξά, η οποία κυβέρνηση θα διενεργούσε εκλογές.\nΤο Γενάρη του 1936, έγιναν οι εκλογές με απλή αναλογική γιατί λόγο της εξέγερσης του λαού δεν θελαν μονοκομματικές κυβερνήσεις. Το ζητούμενο ήταν η συναίνεση. Πρώτο κόμμα αναδείχτηκε το «Λαϊκό Κόμμα» του Τσαλδάρη, που εξέλεξε 143 βουλευτές, ενώ το κόμμα των «Φιλελευθέρων» του Σοφούλη εξέλεξε 142. Το «Παλλαϊκό Μέτωπο» (συνεργασία ΚΚΕ – ΑΚΕ), έβγαλε 15 έδρες. Μονοκομματική κυβέρνηση δεν μπορούσε να αναδειχτεί. Ετσι, ο Σοφούλης, άρχισε επαφές με τον Τσαλδάρη, αλλά δεν επιτεύχτηκε συνεργασία.\nΟ Τσαλδάρης ζητούσε από το ΚΚΕ την υποστήριξή του στη Βουλή, για να σχηματίσει αυτός κυβέρνηση και όχι ο Σοφούλης. Από την άλλη, οι διαπραγματεύσεις «Παλλαϊκού Μετώπου ΚΚΕ – ΑΚΕ» και «Κόμματος Φιλελευθέρων» κατέληξαν στο «Σύμφωνο Σοφούλη – Σκλάβαινα», το οποίο δεν τηρήθηκε από τους «Φιλελεύθερους» και δημοσιοποιήθηκε από το «Παλλαϊκό Μέτωπο».\nΜε βάση το «Σύμφωνο Σοφούλη – Σκλάβαινα», το «Παλλαϊκό Μέτωπο» θα έδινε ψήφο ανοχής στην κυβέρνηση Σοφούλη και στο προεδρείο της Βουλής, ενώ η κυβέρνηση θα ακύρωνε αναδρομικά τη διάταξη του εκλογικού νόμου, που αφαιρούσε τα εκλογικά δικαιώματα όσων είχαν καταδικαστεί με το «Ιδιώνυμο», θα καταργούσε τις επιτροπές ασφάλειας, θα έδινε αμνηστία σ’ όλους τους πολιτικούς κρατούμενους, τους εξόριστους, θα διέλυε τις φασιστικές οργανώσεις, θα καθιέρωνε πάγιο εκλογικό σύστημα την απλή αναλογική, θα μείωνε την τιμή του ψωμιού, θα απαγόρευε την προσωποκράτηση για οφειλές προς το Δημόσιο μέχρι 3.000 δρχ., θα προχωρούσε στην εφαρμογή της Κοινωνικής Ασφάλισης, και θα καθιέρωνε 5χρονο χρεοστάσιο χωρίς όρους για τα χρέη των αγροτών σε τράπεζες και ιδιώτες.\nΣτις 13 Απρίλη πέθανε ο Δεμερτζής. Ο βασιλιάς όρισε πρωθυπουργό τον Ι. Μεταξά. Τον όρκισε το ίδιο απόγευμα, δίχως να πάρει τη γνώμη της Βουλής! Παρ’ όλ’ αυτά όλα τα αστικά κόμματα έδωσαν ψήφο εμπιστοσύνης στην κυβέρνηση Μεταξά! Μόνο οι βουλευτές του ΚΚΕ την καταψήφισαν, όπως και οι Γ. Παπανδρέου, Κ. Βλαχοθανάσης και Ανδρ. Δενδρινός. Υπήρξαν και 4 αποχές. Τα «υπέρ» ήταν 241 ψήφοι.\nΣτις 30 Απρίλη, η Βουλή ενέκρινε ψήφισμα, με το οποίο διέκοπτε τις εργασίες της για πέντε μήνες μέχρι τις 30 Σεπτέμβρη. Αλλά δεν τις ξανάρχισε, αφού στις 4 Αυγούστου 1936 κηρύχτηκε η φασιστική δικτατορία με την αιτιολογία της επικείμενης εξέγερσης , αφού είχαν κηρύξει Γενική απεργία για τις 5 Αυγούστου του ’36 τα συνδικάτα με πρόταση του ΚΚΕ.\nΌντως. Η Ιστορία επαναλαμβάνεται ως τραγωδία\nΑναρτήθηκε από christosreppas στις 10:31 π.μ.


Κοινωνικό φυτεμένο ενυδρείο 500 λτ - Ενυδρεία μελών - Aquazone Portal\nBy SOTIRIS, March 24, 2018 in Ενυδρεία μελών\nEdited March 24, 2018 by SOTIRIS\nTι εγιγε το αλλαξες?\nΤις γαριδες τι τις εκανες ?\nπριν 5 λεπτά, το μέλος nicpapa έγραψε:\nΝίκο το ξέστησα από πέρσυ.\nΟι γαρίδες δώθηκαν, αφού τις ψάρευα 15 μέρες περίπου.\nΒγάλε τα φυτα που εχεις αριστερα στο ξεφωτο , μετακινησε τα προς τα αριστερα ή δεξια...\nΓνωμη μου προς τα αριστερα και να προσθεσεις μερικες λαβα πετρες ακομη εκει.\nΕπιτέλους μελανοταινιες σε ένα άνετο ενυδρείο, και μάλιστα οι αγαπημένες μου! Και τα puntius πολύ όμορφα και κινητικά ψάρια. Βγάλε καμία κοντινή να δούμε λεπτομέρειες και χρώμα από τα ψάρια, μας έχεις στην δίαιτα με αυτήν την φωτογραφία\nπριν 8 λεπτά, το μέλος nicpapa έγραψε:\nΚαθώς γύρισα από τις διακοπές Νίκο, ο κυκλοφορητής είχε ξεκόλλησει, έπεσε, και καταλαβαίνεις τι έγινε μέσα. Ξενέρωσα τόσο πολύ που και δεν μπήκα σε διαδικασία να το φτιάξω, και το ξέστησα.\nΤώρα σε αυτό στο αρχικό στήσιμο που είχα κάνει, το αριστερό μέρος ήταν τελείως κενό, αλλά τα ψάρια φοβόντουσαν (υπάρχει πέρασμα και πόρτα).\nΤώρα κολυμπάνε παντού, Ίσως κάποια στιγμή το ξαναδοκιμάσω να τα αφαιρέσω σιγά σιγά τώρα που έχουν συνηθίσει.\nπριν 10 λεπτά, το μέλος DIMITRIOS έγραψε:\nΔημήτρη θα βάλω φωτογραφίες, αλλά ακόμη τα ψάρια είναι μικρά σε ηλικία και δεν δείχνουν αυτό που πρέπει.\nΣωτήρη πόσο καιρό τα έχεις; Διάβασα ότι το ξεστησες από πέρυσι και νόμιζα ότι τα είχες αρκετό καιρό. Χρώμα πάντως βλέπω, ειδικά σε ένα αρσενικό στο κέντρο κ δεξιά της φώτο. Από κλάδεμα πως πας;\nπριν 3 λεπτά, το μέλος DIMITRIOS έγραψε:\nΤα ψάρια αγοράστηκαν το Δεκέμβρη σε μέγεθος μικρό αλλά έχουν πάρει τα πάνω τους.\nΚλάδεμα προς το παρών δεν έχει χρειαστεί.\nΠολύ ωραίο στα δικά μου ματια,να το χαίρεσαι.\nΠολύ όμορφο Σωτήρη! Όποιες πιθανές αλλαγές στο στήσιμο, ίσως φανούν καλύτερα αφού αρπάξουν τα φυτά. Πολύ ωραία εικόνα και σίγουρα η κίνηση των ψαριών σ' αυτή τη γυάλα θα είναι χάρμα οφθαλμών. Ανέβασε και ένα βίντεο όταν μπορέσεις.\nΕντάξει ρε Χρηστάρα και βίντεο θα βάλουμε.\nΑν τα ψάρια αυτά έφερναν γρήγορα το χρώμα τους θα τα βλέπαμε σίγουρα ποιο συχνά, γενικά το ενυδρείο με αρέσει, στις λεπτομέρειες δεν κολλάω θα της διορθώσεις μόνος σου αν και δεν είναι απαραίτητο.\nΣωτήρη πολύ όμορφο και πολύ κοντά στα γούστα μου το στήσιμο!\nΜου αρέσει που έχεις επιλέξει αυτούς τους συνδυασμούς ψαριών και δεν έχεις υπερπληθυσμούς!\nΦαίνεται γενικά ένα ενυδρείο με εύκολη συντήρηση που παρέχει ηρεμία...\nΠεριμένουμε κι άλλο υλικό!\nΠανεμορφο Σωτήρη. Αν κ ειχα δει το στήσιμο, τα ψάρια είναι υπεροχα. Μπράβο ρε συ!!!!\nΕχεις απόλυτο δίκιο Χρήστο. Για να φανούν τα χρώματα των συγκεκριμένων ψαριών πρέπει να φτάσουν σε ηλικία ενός χρόνου περίπου. Οπότε είναι πολύ φυσικό στα καταστήματα που πουλιούνται σε μικρή ηλικία δύσκολα επιλέγονται από τους περισσότερους από εμας.\nΒασίλη πραγματικά είναι πολύ εύκολο στη συντήρηση μιας και τα περισσότερα από τα φυτά που έχω βάλει δεν χρειάζονται ούτε κλάδεμα.\nΑλλαγή νερού και έτοιμο. Τουλάχιστον προς το παρων.\nπριν 9 ώρες, το μέλος gifil έγραψε:\nΕυχαριστώ πολύ κύριε Γιάννη μας.\nΑρχιζεις και μαθαινεις αγαπητε!\nΠερα απο την πλακα,το χεις φτιαξει πολυ ωραιο φιλαρακι και τα ψαρια ειναι σουπερ.\nΟι μελανοταινιες παντα μου αρεσαν και ποτε δεν καταφερα να τις εχω λογο λιτρων.\nΝα το χαρεις φιλε!\nΠαρα πολυ ωωωωωωωωωωω- ραι-οοοοοοοο!!!!!!!!!\nP.S. αυτο το H. difformis (οπως ειπε και ο @nicpapa) χαλαει λιγο την εικονα.\nΣωτήρη πολύ όμορφο αποτέλεσμα!!!\nΑχ! οι boesemani είναι η αδυναμία μου (είχα παλαιότερα αλλά μετά κόλλησα με τον Αμαζόνιο...)\nΠραγματικα η εικόνα είναι πανέμορφη. Πολλά μπράβο για την προσπαθεια και την επιλογή των κατοίκων. Φυσικά περιμένουμε και το σχετικό βίντεο.!\nπριν 8 ώρες, το μέλος rastafarian έγραψε:\nΠροσπαθώ συνεχώς να βελτιώνομαι φίλε.\nπριν 5 ώρες, το μέλος south έγραψε:\nΕυχαριστώ Χρηστάρα. Είναι όμορφα ψάρια και περιμένω να τα δω πλήρως αναπτυγμένα.\nΕυχαριστώ Νατάσα. Η diformis χαλάει σίγουρα το οπτικό αποτέλεσμα αλλά δούλεψε καλά, αφού στην ουσία κάνει τα ψάρια να αισθάνονται καλύτερα και να φτάνουν μέχρι την άκρη του ενυδρείου, ενώ πριν δεν κολυμπούσαν με τίποτα στο ξέφωτο.\nΕυχαριστώ Παρασκευά. Σύντομα θα ανεβουν και τα σχετικά\nΈνα μικρό φωτογραφικό update.\nΚαι μερικές φωτο από τα καμάρια μου που έχουν αρχίσει να ""βάφουν"".\nΚάποιες στιγμές πριν το άνοιγμα του φωτισμού τα χρώματα τους είναι απίστευτα.\nEdited July 22, 2018 by SOTIRIS


Δραστηριοποιηθείτε γιατί. . . χανόμαστε !!! – dorida\nΔραστηριοποιηθείτε γιατί. . . χανόμαστε !!!\nΑπό Κωνσταντίνος Χαλιορής\t Στις Νοέ 1, 2017\nΓράφει ο Κωνσταντίνος Εμ. Χαλιορής *\nΤο σαββατοκύριακο που πέρασε σε καμία περίπτωση δεν θύμισε τέλη Οκτωβρίου. Ο θεσπέσιος ήλιος που λούζει την Ελληνική επικράτεια στο σύνολό της, χαρακτηρίζεται σαν ανεκτίμητης αξίας δώρο θεού.\nΔοθείσης της ευκαιρίας του καλού καιρού και συνάμα αποδεχόμενος της πρόσκληση καλού μου φίλου να συμμετάσχω στην συγκομιδή κάστανου, πήραμε τα βουνά. Καταλήξαμε σε ορεινό χωριό στο νομό Φωκίδας, με τα Βαρδούσια όρη να δεσπόζουν περήφανα απέναντί μας. Μετά από μία κουραστική ημέρα μαζεύοντας κάστανα και με τα χέρια μας τρυπημένα, παρά το γεγονός ότι φορούσαμε ειδικά γάντια, καταλήξαμε το βράδυ στο καφενείο του χωριού όπως όλοι οι ντόπιοι φυσικά.\nΜε ανοιχτή την τηλεόραση του καφενείου στην ώρα τον ειδήσεων, δεν ήθελε και πολύ για να ξεκινήσει η κουβέντα γύρω από την πολιτική. Όπως και οι παλιοί εκλογολόγοι έλεγαν, ο παλμός του καφενείου δίνει αποτελέσματα εκλογών. Δεν θα σταθώ στο πρώτο μισό μίας συνολικά τρίωρης συζήτησης με τους κατοίκους του όμορφου ορεινού χωριού, όπου η επί της ουσίας αντιπαράθεση τους είχε κομματικές προεκτάσεις. Θα σταθώ στο δεύτερο μισό όμως, που το θέμα της συζήτησης ήταν η προσπάθεια ερμηνείας του ενεργού πολίτη.\n«Ενεργός Πολίτης θα πει να πηγαίνεις στο γραφείο του Δημάρχου και να απαιτείς με πυγμή και τσαμπουκά το καλό του χωριού σου», είπε ο πρώτος. « Κάνεις λάθος, του απαντά ο διπλανός του. Ενεργός πολίτης είναι αυτός που συμμετέχει σε πορείες και διαδηλώσεις ενάντια στην εξουσία και το κατεστημένο. Ανεβαίνει στα κάγκελα υπουργείων και φωνάζει δυνατά από την ντουντούκα».\n«Δεν ξέρετε που πάνε τα τέσσερα, απαντά ο απέναντι. Ενεργός πολίτης είναι αυτός που ενημερώνεται συνεχώς, διαβάζει για της εγχώριες και διεθνείς εξελίξεις, με αποτέλεσμα να μην πιάνεται κοροΐδο από τον εκάστοτε λαϊκιστή πολιτικό καθότι θα καταλαβαίνει εάν αυτό που του τάζει είναι εφικτό ή τουφεκιά στον αέρα!» «Βρε παιδία καταλήγει ο επόμενος, ενεργός πολίτης είναι όλα αυτά που είπατε μαζί, τι να λέμε τώρα». Και κάπως έτσι η κουβέντα τράβηξε για περίπου μιάμιση ώρα ακόμα, με τα τσίπουρα και τα ψητά κάστανα να μας κρατούν συντροφιά.\nΟ προβληματισμός που θα μοιραστώ μαζί σας, γυρίζει στο μυαλό μου από εκείνη την στιγμή και μετά. Αναρωτιέμαι γιατί κανένας από τους παρευρισκόμενους στο γραφικό καφενείο το Σαββατόβραδό που πέρασε, δεν εξέφρασε την άποψη ότι ο ορισμός του ενεργού πολίτη είναι αυτός που τον θέλει να συμμετέχει στα κοινά. Παρά το ξεκάθαρο μήνυμα της εποχής για ανανέωση, ουδείς από τους παρευρισκόμενους προσφέρθηκε να εμπλέξει εαυτόν στην άσκηση πολιτικής.\nΔιαφαίνεται ότι οι πολίτες έχουν πάψει να θέλουν να συμμετέχουν στα κοινά. Σήμερα, ακόμα και πολιτιστικοί σύλλογοι δυσκολεύονται να συγκροτήσουν διοικητικό συμβούλιο. Πόσο μάλλον να στελεχωθούν όργανα τοπικής αυτοδιοίκησης ή και κάτι παραπάνω. Γινετέ σαφές ότι έχει επέλθει πλήρης απαξίωση των συλλογικών οργάνων και θεσμών. Σαν αποτέλεσμα των παραπάνω οι πολίτες αρέσκονται μόνο στην κριτική διάθεση από την ασφάλεια της πολυθρόνας. Πλέον χαρακτηριστικό παράδειγμα αποτελεί η σημερινή αντίδραση τους στην παρουσιαζόμενη ως «τελευταία ελπίδα της πρώτης φοράς αριστεράς». Παρά την αποδεδειγμένη πλέον εξαπάτηση τους από άκρατους λαϊκιστές της εποχής, η αντίδραση τους περιορίζεται σε κουβέντες στο καφενείο και σε κλειστά σαλόνια.\nΟ βασικός λόγος που μας πήρε όλους η κατηφόρα είναι διότι κάποιοι φρόντισαν να περάσουν το μήνυμα σε μεγάλη μερίδα πολιτών διαχρονικά, ότι ενεργός πολίτης είναι αυτός που φωνάζει δυνατά, χτυπάει τα χέρια του στο τραπέζι, συνδικαλίζεται εκπροσωπώντας ένα πολιτικό κόμμα ή κάνει καταλήψεις με αιτήματα την στρογγυλή τυρόπιτα (αξέχαστο αίτημα από τα χρόνια του λυκείου). Ας πάψουμε λοιπόν να αναρωτιόμαστε γιατί μερίδα του ελληνικού κοινοβουλίου, δημοτικών ή περιφερειακών συμβουλίων απαρτίζονται από ανθρώπους που έχουν θέσει τον πήχη χαμηλά. Και όσοι ξεχωρίζουν είτε στην βουλή, είτε σε δημοτικά η περιφερειακά συμβούλια αποτελούν μειοψηφία που απογοητεύεται μέρα με την μέρα περισσότερο καθότι καλούνται να συνυπάρξουν με όλους τους άλλους. Όπως ο αρχαίος Έλληνας φιλόσοφος Πλάτωνας είπε πολύ σωστά, «Μία από τις τιμωρίες που δεν καταδέχεσαι να ασχοληθείς με τα κοινά, είναι να σε κυβερνούν οι κατώτεροι σου».\nΤο σύστημα θέλει ανανέωση από την βάση μέχρι και την κορυφή. Προφανώς η δράση των πολιτών είναι αναγκαία σε όλες τις εκφάνσεις του συλλογικού βίου. Η συμμετοχή τους στα κοινά κρίνεται πλέον κάτι παραπάνω από αναγκαία. “Μπορούμε και καλύτερα” είναι το σύνθημα, ξεκινώντας από τον διαχειριστή της πολυκατοικίας, την γειτονιά, την πόλη, την περιφέρεια, την χώρα. Θυμίζω ότι σε παλαιότερο άρθρο μου εξέφρασα την άποψη ότι η αναβάθμιση του πολιτικού προσωπικού της χώρας μας ταυτίζεται άμεσα με την ενεργοποίηση και συμμετοχή στα κοινά πολιτών με πνευματική καλλιέργεια, βαθιά μόρφωση και σύγχρονο τρόπο σκέψης. Σας διαβεβαιώ ότι όσοι ανακατευτείτε με τα κοινά θα συναντήσετε την μερίδα των ανθρώπων που ευελπιστούν σε συνεργασία με όλους εσάς που διαθέτετε αρχές και φιλότιμο, όπως αυτοί.\nΚαι για να μην φανεί ότι μεροληπτώ υπέρ των νέων ανθρώπων σε ηλικία, δηλώνω μετά λόγου γνώσεως ότι η ανανέωση δεν έχει ηλικιακό προσανατολισμό. Έχει καθαρά αξιακό και ηθικό.\n* Ο Κωνσταντίνος Εμ. Χαλιορής είναι Οικονομολόγος-Επιχειρηματίας, Πολιτευτής Νέας Δημοκρατίας Ν.Φωκίδας\nΚ. ΑΓΟΡΑΣΤΟΣ : Σε νέα «Καταλονία» σε περιοχή της Ελλάδας μπορεί να οδηγήσει η απλή αναλογική στην Αυτοδιοίκηση. . . !!!\nΚΚΕ : Έναρξη οικονομικής εξόρμησης Νοεμβρίου – Δεκεμβρίου 2017


Αστεία, ευτράπελα και χιούμορ για τον κορωνοϊό και την καραντίνα - neailia.gr\nΤετάρτη 27/5 20:56\nΑρχική Διασκέδαση Αστεία, ευτράπελα και χιούμορ για τον κορωνοϊό και την καραντίνα\nΑστεία, ευτράπελα και χιούμορ για τον κορωνοϊό και την καραντίνα\nΜαυρίζει την ψυχή η επικαιρότητα … μόνο θάνατος, θλίψη και προβλήματα … λίγο χιούμορ δε βλάπτει …\nΑστεία και ευτράπελα της καραντίνας\nΜια μητέρα στα Χανιά, έφτασε στο σημείο να κλείσει την 6χρονη κόρη της στο… πορτ μπαγκάζ! Η 53χρονη γυναίκα προφανώς αγνοούσε ότι σε όχημα με ενήλικο οδηγό μπορούν να επιβαίνουν ως και δύο ανήλικα παιδιά κι έτσι έβαλε στο αυτοκίνητό της τον 10χρονο γιο της, αλλά έκρυψε την 6χρονη κόρη της στο πορτ μπαγκάζ! Όμως, ένας περαστικός την είδε και ενημέρωσε την Αστυνομία, με αποτέλεσμα να βρίσκεται πλέον αντιμέτωπη με σοβαρές κατηγορίες για έκθεση ανηλίκου σε κίνδυνο και παραβάσεις του Κ.Ο.Κ.\nΒίντεο: Κυριακή του Πάσχα 2020 με καραντίνα\nGepostet von Giwrgos Apostolis Karafwtias am Montag, 23. März 2020\nΧιούμορ και αστεία του κορωνοϊού\nΜέρες Καραντινας Ιταλια vs Ελλάδα!!!\nΠύργος - Κέντρο | Φωτο: Petros Karonis\nΒίντεο: Ο Ζήκος σχολιάζει την καραντίνα\n“Στείλαμε το SMS αρμοδίως και τραβήξαμε για το σούπερ μάρκετ.\nΚατά τη διαδρομή ρίχναμε κλεφτές ματιές πίσω μας μπας και μας… παρακολουθούν.\nΑκροβολιστήκαμε με την σύντροφό μου, έχοντας αναλάβει ο καθένας από έναν όροφο.\nΔιάλεξα τον πάνω όροφο ένεκα της ομορφούλας στα τυριά. Μαζέψαμε δύο καρότσια σε 15 λεπτά.\nΟινόπνευμα δεν βρήκαμε.\nΠήραμε, όμως, ένα κιβώτιο βότκα. Θα πίνουμε και θα κάνουμε επάλειψη. Μας ήρθε και φτηνότερα.\nΓυρίσαμε και τα ανεβάσαμε σπίτι.\nΡίξαμε έναν καυγά στο ασανσέρ, γιατί τα είχε απλώσει όλα κάτω και δεν είχε χώρο να μπούμε.\nΤα αποθέσαμε στο μπαλκόνι.\nΕίκοσι σακούλες… μολυσμένες.\nΓεμάτες με δεκάδες πράγματα μολυσμένα κι αυτά. Μολυσμένα και τα ρούχα μας.\nΜ’ έχει γαμήσει κι η μύτη μου στη φαγούρα, αλλά πού να την ξύσω.\nΠάμε στο μπάνιο.\nΠλένουμε χέρια και πρόσωπο.\nΚλείνουμε τη βρύση και την απολυμαίνουμε.\nΑπολυμαίνουμε και τα χέρια μας μαζί με τη βρύση.\nΠρέπει όμως να αλλάξουμε ρούχα. Βγάζουμε τα ρούχα μας σε συγκεκριμένο χώρο, ξαναπλένουμε τα χέρια μας και ξανα-απολυμαίνουμε τη βρύση που την πιάσαμε, αφού είχαμε πιάσει τα ρούχα μας.\nΞεβράκωτοι και απολυμασμένοι τρέχουμε στις ντουλάπες μας για καθαρά ρούχα.\nΡίχνουμε τα μολυσμένα στο πλυντήριο και βγαίνουμε στο μπαλκόνι για τα ψώνια.\nΜαζί κι ένα πακέτο με 100 ζευγάρια γάντια που είχαμε αγοράσει από την προηγούμενη.\nΈχουν βγει στα απέναντι μπαλκόνια και μας χαζεύουν.\nΕίχαμε τις μπαλκονόπορτες ανοικτές και τις κουρτίνες τραβηγμένες, μας είδε κάποιος μαλάκας να πηγαινοερχόμαστε γυμνοί κι ειδοποίησε τους υπόλοιπους.\nΒάζουμε από ένα ζευγάρι γάντια.\nΣφουγγαρίζουμε το μολυσμένο μπαλκόνι κι όσο να στεγνώσει, βγάζουμε απ’ τις σακούλες πράγματα και τ’ ακουμπάμε στα τραπέζια, στις καρέκλες και στο πάτωμα ανά είδος.\nΤρόφιμα ψυγείου, τρόφιμα εκτός ψυγείου, φρούτα, καθαριστικά και είδη υγείας και… κωλόχαρτα. Πολλά κωλόχαρτα!\nΤρέχει το κωλόσκυλο και τα μυρίζει όλα.\nΣε κάποια σκαρφαλώνει.\nΑλλά το σκυλί ενδέχεται να είναι μολυσμένο.\nΠαίρνουμε το σκυλί και το χώνουμε στη μπανιέρα.\nΠετάμε τα γάντια και το πλένουμε.\nΤο στεγνώνουμε και το κλειδώνουμε.\nΒάζουμε άλλα γάντια και βγαίνουμε στο μπαλκόνι.\nΞεκινάμε με τα κρέατα και τα τρόφιμα ψυγείου.\nΞετυλίγω το χαρτί συσκευασίας, πιάνει η άλλη με λαβίδα το τρόφιμο και το χώνει σε σακούλι ψυγείου ή σε τάπερ.\nΑπό τα γύρω μπαλκόνια μας παρακολουθούν, άλλοι μ’ απορία κι άλλοι με δέος.\nΗ γαμημένη φαγούρα στη μύτη μου συνεχίζει.\nΣυνεχίζουμε με τα χαρτιά υγείας.\nΟ ένας ανοίγει με προσοχή τις εξωτερικές συσκευασίες και ο άλλος τα παίρνει, πηγαίνει στο μπάνιο, σκαρφαλώνει στη σκάλα και τα αποθέτει στο πατάρι του μπάνιου το οποίο πριν είχε καθαριστεί.\nΈχει πήξει το πατάρι στα κωλόχαρτα, στα χαρτιά κουζίνας και στις χαρτοπετσέτες!\nΠερνάμε στα μακαρόνια, ρύζια, όσπρια κλπ.\nΟ ένας ανοίγει το νάιλον από τα Barilla n.7 – τρία, το ένα δώρο, βγάζει και το νάιλον από τα κουτιά με το ρύζι.\nΗ άλλη τα φλιτάρει με αντισηπτικό και τα σκουπίζει αστραπιαία, πριν παπαριάσει η χάρτινη συσκευασία. Τα πηγαίνει στο ντουλάπι.\nΕν τω μεταξύ, μ’ έχει πιάσει κατούρημα. Πάω στο μπάνιο.\nΑντιλαμβάνομαι ότι έχω πιάσει το πουλί μου με το μολυσμένο γάντι.\nΜένω με τη φόρμα μισοκατεβασμένη, πετάω τα γάντια, βγαίνω απ’ το μπάνιο, βάζω καθαρά γάντια, βγάζω τα ρούχα μου, βγάζω τα γάντια, μπαίνω στη μπανιέρα, πλένομαι, σκουπίζομαι, ντύνομαι, ξαναβάζω τα προηγούμενα γάντια και βγαίνω στο μπαλκόνι.\nΈχει σκοτεινιάσει. Στο σούπερ μάρκετ πήγαμε στις 12 το μεσημέρι, είναι ήδη επτά και το μπαλκόνι είναι γεμάτο πράγματα.\nΦρούτα, λαχανικά, είδη προσωπικής υγιεινής είναι ακόμη απλωμένα ως τραχανάς.\nΚι εκεί θα μείνουν!”\n*Σε αυτή τη σελίδα θα συγκεντρώσουμε ότι αστείο και χιουμοριστικό βρίσκουμε για την κατάσταση που βιώνουμε, με τον κοροναϊό και την απαγόρευση κυκλοφορίας της καραντίνας.\n*Κείμενα, φωτογραφίες, gif’s, video’s κ.α. θα τοποθετούνται σε αυτή τη συλλογή. Στείλτε τα δικά σας στο email neailiagr @ gmail.com. (μη το κανεις copy-paste)\nΠροηγούμενο άρθροΘρήνος στην Ισπανία με 832 θανάτους το τελευταίο 24ωρο\nΕπόμενο άρθροΑπίστευτη γκάφα! Εδειξαν λάθος… Μέσι στη γαλλική τηλεόραση\nΕυτράπελα συμβαίνουν κατά την απαγόρευση κυκλοφορίας, μεταξυ αυτών, μια μητέρα στα Χανιά, που έφτασε στο σημείο να κλείσει την 6χρονη κόρη της στο... πορτ...\nΚορωνοϊόπληκτη Ηλεία … κατά το σεισμόπληκτη Ηλεία\nΚάποια στιγμή, πολύ παλιά, κάπου είχα ακούσει πως όταν δημιουργείς νέες λέξεις είσαι ψυχασθενής ή κάτι τέτοιο τέλος πάντων ... μπορεί να είναι έτσι.... Είναι μέρες...\nΤο έχετε δει! Γνωρίζετε όμως τους πρωταγωνιστές;\nΣίγουρα αν "κυκλοφορείτε" στο facebook έχετε δει το ξεκαρδιστικό video με τον πιανίστα που τρομάζει από τη σοπράνο. Ξέρετε όμως ποιοι είναι οι πρωταγωνιστές...


ΟΒΡΙΟΚΑΣΤΡΟ ΚΕΡΑΤΕΑΣ: Η ΑΠΟΦΑΣΗ ΤΗΣ ΕΠΙΤΡΟΠΗΣ ΑΝΑΣΤΟΛΩΝ ΤΟΥ ΣτΕ...\nΗ αίτηση αναστολής εργασιών ζητήθηκε από το δήμο Κερατέας, έως ότου εκδικαστούν οι δύο προσφυγές που εκρεμούν στο ΣτΕ (Μελέτη Περιβαλλοντικών Επιπτώσεων 12.01.2011 και Απαλοτριώσεις 06.06.2011).\nΑν η πολιτεία και το δικαστήριο ήθελαν να εκτοκτονώσουν την κατάσταση, θα αποφάσιζαν την αναστολή των εργασίων. Απόφαση που θα συμφωνούσε με την ήδη εκδικασμένη υπόθεση από το Ειρηνοδικείο Λαυρίου, η οποία διατάσσει την αναστολή των εργασιών.\nΗ σημερινή απόφαση της Επιτροπής Αναστολών του ΣτΕ αφορά την κύρια δίκη της Τετάρτης 12 Ιανουαρίου 2011. Η εκδίκαση της υπόθεσης αυτής, θα αναβληθεί κατόπιν αιτήματος της εισηγήτριας, με την αιτολογία ότι δεν είναι έτοιμη. Η υπόθεση θα εκδικαστεί το πιο πιθανό, τον Ιούνιο του 2011. Συνεπώς κι αυτό το θέμα παραμένει ανοικτό.\nΜέχρι τότε, εξακολουθεί να ισχύει η απόφαση του Ειρηνοδικείου Λαυρίου, η οποία έχει απαγορεύσει να ξεκινήσει οποιοδήποτε έργο στην περιοχή.\nΗ παραπληροφόρηση και η σπουδή των έγκυρων τηλεοπτικών διαύλων να μεταδώσουν την είδηση ότι τάχα ξεκινούν τα έργα, εκφράζει τη βαθύτερη επιθυμία για έναρξη των έργων, των εργολάβων-\nκαναλαρχών και των υποτακτικών τους, ανεξάρτητων δημοσιογράφων...\nΈχετε στείλει τα ΜΑΤ, δεν εφαρμόζετε τις δικαστικές αποφάσεις, παραπληροφορείτε...\nΑΠΛΑ ΜΑΣ ΠΕΙΣΜΩΝΕΤΕ ΚΙ ΑΛΛΟ...\nΥ.Γ.- Η απόφαση της Επιτροπής Αναστολών του ΣτΕ μας δικαιώνει για άλλη μια φορά, γιατί μιλάει για ΧΥΤΑ. Οι κυρίες στο δελτίο ειδήσεων του ΣΚΑΪ μίλησαν για ΧΥΤ. Να είστε σίγουρες ότι σε λίγο καιρό δεν θα μιλάτε ούτε για Χ. Θαυμάστε ρεπορτάζ και παραπληροφόρηση, μέχρι και το γράφημα με τα μπλόκα είναι λάθος. Αλήθεια πως συνεχίζει κάποιος κάτι που δεν έχει καν ξεκινήσει; Ντροπή σας κορίτσια και ΟΥΣΤ!!!\nΑναρτήθηκε από antixytax στις 1:03 π.μ.\nΕτικέτες Η ΑΠΟΦΑΣΗ ΤΗΣ ΕΠΙΤΡΟΠΗΣ ΑΝΑΣΤΟΛΩΝ ΤΟΥ ΣτΕ


Royal Gold Mask - Κριτικές 2017\nRoyal Gold Mask είναι μια μοναδική μάσκα που περιέχει σωματίδια χρυσού με στόχο αφαιρώντας τις ρυτίδες και άλλες ατέλειες του δέρματος. Μετά από όλα, πολλοί γνωρίζουν σχετικά με τις ιδιότητες του χρυσού για να ενισχύσει τη διαδικασία της αναζωογόνησης δερμάτων και το σώμα ως σύνολο. Αυτή η μάσκα έχει σχεδιαστεί όχι μόνο για τις γυναίκες που αντιμετωπίζουν αυτό το πρόβλημα, αλλά για εκείνους που θέλουν να διατηρήσουν τη νεότητα και την ομορφιά της επιδερμίδας, να απαλλαγούμε από ακμή, κηλίδες ηλικίας, εξομαλύνει τον τόνο του δέρματος. Λόγω συναλλαγματική ισοτιμία που ισχύει αυτή τη μάσκα, τα τυχόν προβλήματα, ανεξαρτήτως ηλικίας, θα πρέπει να εξαλειφθούν.\nΠολλοί ειδικοί στο χώρο της ομορφιάς νομίζω ότι η μάσκα Royal Gold Mask είναι ο καλύτερος τρόπος για να αναζωογονήσουν το δέρμα. Καθώς τα αποτελέσματα από πολλές μελέτες που έχουν ήδη μετά από μερικές εφαρμογές, η επιδερμίδα αποκτά υγιή και λαμπερή εμφάνιση. Royal Gold Mask έχει λάβει αναγνώριση από περισσότερες από ένα εκατομμύριο γυναίκες σε όλο τον κόσμο.\nΌλα τα φυσικά συστατικά αυτής της μάσκας. Μέσω της χρήσης από φυσικά συστατικά και ο συνδυασμός τους, το δέρμα είναι γεμάτο με τα απαραίτητα θρεπτικά συστατικά, και αποτρέπει τη γήρανση. Το κύριο συστατικό αυτής της μάσκας είναι χρυσά νανοσωματίδια. Χρυσό βελτιώνει την παραγωγή κολλαγόνου, το οποίο είναι το Θεμέλιο της νεανικής επιδερμίδας. Επιπλέον, διεγείρει την κυτταρική αναπνοή, ομαλοποιεί την ανταλλαγή αερίων στους ιστούς; Εκτός από το χρυσό, η μάσκα περιέχει φύκια. Θαλάσσια φύκια περιέχουν μεγάλες ποσότητες ιωδίου, το οποίο έχει αντι-φλεγμονώδη δράση. Το ιώδιο βοηθά στην καταπολέμηση της ακμής, να ελέγξει την παραγωγή σμήγματος, επιπλέον θρέφει το δέρμα με τις απαραίτητες ουσίες. Επίσης, περιλαμβάνονται στο κολλαγόνο, το οποίο επιταχύνει την διαδικασία της αναγέννησης των ιστών και βελτιώνει την ελαστικότητα του δέρματος. Ένα άλλο σημαντικό στοιχείο είναι koalin. Καθαρίζει σε βάθος τους πόρους και συσφίγγει τους πόρους, απομακρύνει τα νεκρά κύτταρα. Επιπλέον, η σύνθεση περαιτέρω περιλακβάνει ένα απόσπασμα από το lingonberry φύλλο, η οποία έχει μια κατευναστική επίδραση, μειώνει την ευαισθησία σε διάφορους ερεθιστικούς παράγοντες και αλλεργιογόνα.\nΓια να επιτευχθεί το επιθυμητό αποτέλεσμα, είναι σημαντικό να χρησιμοποιήσετε Royal Gold Mask και ακολουθήστε τις οδηγίες. Θα πρέπει πρώτα να καθαρίσει λεπτομερώς το δέρμα. Στη συνέχεια, η σκόνη διαλύεται με νερό σε αναλογία 2:1, το μείγμα πρέπει να είναι σαν πηχτή κρέμα. Το προκύπτον μίγμα θα πρέπει να εφαρμοστεί απευθείας στο πρόσωπο, καθώς σκληραίνει γρήγορα. Στη συνέχεια διανέμει ομοιόμορφα το μείγμα στο πρόσωπο; Περιμένετε για κάποιο χρονικό διάστημα, όταν το μείγμα στερεοποιείται, στη συνέχεια, αφαιρέστε το στεγνό φιλμ. Χρήση μάσκας συνιστάται δύο φορές την εβδομάδα για δύο μήνες.\nΧάρη στη μοναδική του σύνθεση, όλες οι ουσίες που διεισδύουν βαθιά στο δέρμα. Το ύφασμα που προκύπτει είναι κορεσμένη με την απαραίτητη ποσότητα οξυγόνου. Χάρη στα σωματίδια χρυσού aktiviziruyutsya παραγωγή του κολλαγόνου. Μέρος της μάσκας στοιχεία έχουν μια αντισηπτική επίδραση όνειδος την αναγέννηση των ιστών, εξαλείφει την ακμή και το υποδόριο λίπος. Η διαδικασία ομαλοποιεί την παραγωγή της μελανίνης, η χρώση γίνεται λιγότερο έντονη. Με την τακτική χρήση, το δέρμα θα ενισχυθούν και θα είναι σε θέση να αντέχει σε εξωτερικούς παράγοντες που επιταχύνουν τη διαδικασία της γήρανσης και να προκαλέσει ερεθισμό και σε διάφορες ασθένειες του δέρματος.\nΔημοσιεύτηκε την 06/11/17 Συντάκτης Anton LarionovΚατηγορίες Υγεία\nΠροηγούμενες Προηγούμενο άρθρο: Royal Black Mask\nΕπόμενη Επόμενο άρθρο: Princess Hair


Αν το «απλό» iPhone 12 και το μικρό iPhone 12 mini σας φαίνονται λίγα, τότε σίγουρα είστε τύπος «Pro». Τα νέα μεγάλα iPhone παρουσιάστηκαν, και έχουν αρκετά ενδιαφέροντα χαρακτηριστικά.\nΟι οθόνες των νέων κινητών έχουν ανέβει στις 6,1’’ και 6,7 ίντσες για τα iPhone 12 Pro και Pro Max αντίστοιχα. Να σας θυμίσουμε ότι στα iPhone 11 είχαμε 5,8 και 6,5 ίντσες.\nΜεγάλες οι οθόνες λοιπόν, αλλά χάρη στην σχεδίαση με τα ιδιαίτερα λεπτά bezels οι διαστάσεις έχουν κρατηθεί σε λογικά επίπεδα.\nΦυσικά και τα δύο κινητά έχουν οθόνες OLED με αναλύσεις 1170×2532 και 1284×2778 αλλά η ταχύτητα ανανέωσης έχει παραμείνει στα 60Hz. Ίσως του χρόνου να δούμε κάτι πιο γρήγορο από την Apple.\nΟι οθόνες έχουν φωτεινότητα 1200 nits και προστατεύονται από το Ceramic Shield το οποίο σύμφωνα με την Apple έχει 4 φορές μεγαλύτερη αντοχή από το προηγούμενο προστατευτικό γυαλί.\nΑυτό που σίγουρα ξεχωρίζει στα νέα κινητά είναι η σχεδίαση η οποία θυμίζει αρκετά τα iPad Pro ή ακόμη και το iPhone 4S για τους παλαιότερους. Το πλαίσιο είναι επίπεδο και η συνολική εικόνα πιο τετραγωνισμένη ενώ το υλικό κατασκευής είναι το ανοξείδωτο ατσάλι.\nΣτον τομέα της κάμερας έχουμε κάποιες διαφορές ανάμεσα στα δυο Pro μοντέλα. Το μεγάλο iPhone 12 Pro Max έχει κύριο αισθητήρα 1 /1.7’’ ο οποίος είναι κατά 47% μεγαλύτερος από αυτόν που χρησιμοποιεί το iPhone 12 Pro. Το μεγαλύτερο μέγεθος σε συνδυασμό με το διάφραγμα f /1.6 προσφέρει εξαιρετικές επιδόσεις στις λήψεις στον χαμηλό φωτισμό.\nΝέο είναι και το σύστημα σταθεροποίησης το οποίο ρυθμίζει την θέση του αισθητήρα 5000 φορές το δευτερόλεπτο για πιο σταθερές λήψεις. Διαφορές έχουμε και στην δεύτερη κάμερα τηλεφακό όπου στο Pro Max υποστηρίζεται 2,5x οπτικό zoom έναντι του 2x που έχει το Pro ενώ ακριβώς ίδια είναι η 3η και τελευταία κάμερα με τον υπέρ ευρυγώνιο φακό.\nΚαι οι δύο συσκευές είναι εξοπλισμένες με σύστημα LiDAR το οποίο επιτρέπει την ταχύτερη εστίαση σε νυχτερινά πορτραίτα κατά 6 φορές! Τα iPhone 12 Pro είναι τα μοναδικά κινητά τα οποία μπορούν να κάνουν λήψη βίντεο Dolby Vision. Αυτό οφείλεται στον ταχύτατο επεξεργαστή ο οποίος δεν αντιμετωπίζει κανένα πρόβλημα στην λήψη αλλά και την επεξεργασία του βίντεο υψηλής ποιότητας.\nΌπως και στα μικρότερα μοντέλα στην συσκευασία δεν υπάρχει φορτιστής παρά μόνον ένα καλώδιο USB-C για να φορτίσετε από το MacBook. Μπορείτε βέβαια να αγοράσετε τον νέο ασύρματο φορτιστή MagSafe και να φορτίσετε το κινητό στα 15W.\nΗ τιμή του iPhone 12 Pro θα ξεκινάει από τα 1000 δολάρια ενώ αυτή του iPhone 12 Pro Max από τα 1100.


Κριστιάνο Ρονάλντο: «Λύγισε» για τον πατέρα του και ξέσπασε για την υπόθεση βιασμού - ENTER - Gossip | sport-fm.gr: ΣΠΟΡ FM 94.6\nΠέμπτη, 28 Μαϊου 2020, 00:25\nΜεγάλη συνέντευξη κατά την οποία αναφέρθηκε σε αρκετά φλέγοντα ζητήματα αλλά και την προσωπική του ζωή παραχώρησε ο Κριστιάνο Ρονάλντο στο «Good Morning Britain» του Πιρς Μόργκαν.\nΤελευταία ενημέρωση 16/09/2019, 09:35\nΤις δύο πλευρές του Κριστιάνο Ρονάλντο παρακολούθησαν οι Βρετανοί και όχι μόνο τηλεθεατές, καθώς ο Πορτογάλος αστέρας παραχώρησε μία μεγάλη συνέντευξη στην εκπομπή «Good Morning Britain» του Πιρς Μόργκαν.\nΜάλιστα, αυτή ήταν μία από τις σπάνιες (αν όχι πρώτη) φορές που ο διεθνής άσος λύγισε on camera και ο λόγος ήταν ο πατέρας του, ο οποίος όπως είπε δεν τον είδε να φτάνει στην κορυφή του ποδοσφαιρικού στερεώματος.\n«Με λυπεί που δεν βλέπει ότι είμαι ο πρώτος... Κατακτώ τρόπαια και δεν είναι εκεί. Δεν είδε ποτέ πόσο σπουδαίος έγινα. Με βλέπει η οικογένειά μου, η μητέρα μου, τα αδέρφια μου, ο μεγάλος μου γιος καταλαβαίνει... Αλλά ο πατέρας μου δεν πρόλαβε τίποτα...», είπε ο 34χρονος μεσοεπιθετικός.\nΟ Κριστιάνο Ρονάλντο αναφέρθηκε, επίσης, και στην υπόθεση βιασμού σε ξενοδοχείο και κατάφερε να δικαιωθεί μετά από αρκετό καιρό.\n«Παίζουν με την αξιοπρέπειά σου... Είναι δύσκολο. Έχει σύντροφο, οικογένεια, παιδιά. Όταν παίζουν με την ειλικρίνειά σου είναι δύσκολο. Κακό. Θυμάμαι μια μέρα ήμουν στο σαλόνι με τη σύντροφό μου και βλέπαμε τηλεόραση και έλεγαν στις ειδήσεις “ο Κριστιάνο έκανε αυτό κι αυτό...”. Άκουσα τα παιδιά να κατεβαίνουν τα σκαλιά και άλλαξα κανάλι γιατί αισθάνθηκα ντροπή. Άλλαξα κανάλι για να μην το δει ο μεγάλος μου γιος και ακούσει ότι λένε άσχημα πράγματα για τον πατέρα του. Αισθάνθηκα πολύ άσχημα για να είμαι ειλικρινής», υπογράμμισε.


Σπιτικο Ψωμι του Τοστ - Stavroula's Healthy Cooking\nBy Stavroula Kriki Ζυμες και Ψωμι February 3, 2015\nΣπιτικο Ψωμι του Τοστ\n“Γυναίκα…. τα γεμιστά είναι για μένα;;;”\n“ΟΧΙ!! Είναι για το blog!”\nΑυτή η διαφήμιση με αντιπροσωπεύει πλήρως! Ό,τι παρασκευαστεί μέσα στο σπίτι για πρώτη φορά, πρέπει να φωτογραφηθεί απαραιτήτως… Γρήγορες κινήσεις για να στηθεί, να φωτογραφηθεί και να προλάβουμε να φάμε όσο είναι ζεστό ακόμα. Και ποτέ δεν είναι μόνο μία φωτογραφία…\nΑυτό το ψωμί όμως χρειάστηκε να περάσει ένας ολόκληρος μήνας από τότε που το πρωτοέφτιαξα μέχρι να το φωτογραφίσω και να σας το παρουσιάσω… Πολύ απλά επειδή μόλις έβγαινε κάθε φορά από τον φούρνο δεν μπορούσαμε να περιμένουμε. Φτιάχναμε κατευθείαν τα τοστάκια μας!\nΕνώ το ψωμί φαίνεται να είναι κάτι δύσκολο, είναι από τα πιο απλά πράγματα που μπορεί να φτιάξει κανείς. Το κόλπο είναι απλά να ζυμώσει κανείς για όσο χρόνο χρειάζεται και να έχει την υπομονή να περιμένει να φουσκώσει. Για το πρώτο πιστεύω οι περισσότεροι έχουν μίξερ για ζύμες. Αλλά και να μην έχετε (όπως εγώ), σκεφτείτε το σαν γυμναστική για τα μπράτσα! Άρα τι μένει; Τι χρειάζεται ένα ωραίο ψωμί; Απλά λίγη υπομονή.\nΤο όλο θέμα ξεκίνησε όταν ένα πρωί είχα φτιάξει ένα τοστ να φάω. Ήταν οι τελευταίες φέτες της συσκευασίας και μέχρι να ψηθεί το τοστ χάζευα τα συστατικά. Στην αρχή νομίζω δεν συνειδητοποιούσα τι διάβαζα. Απλά τα κοιτούσα για να περάσουν αυτά τα λίγα λεπτά του ψησίματος. Αλλά μετά ήρθε το σοκ… Γιατί κάτι τόσο απλό πρέπει να είναι τόσο περίπλοκο; Γιατί κάτι τόσο σπιτικό πρέπει να είναι φτιαγμένο με άγνωστα συστατικά;\nΑυτό το ψωμί είναι μαλακό, εύκολο να τεμαχιστεί και ιδανικό για πεντανόστιμα τοστ. Η συνταγή είναι για δύο καρβέλια ψωμί. Εμείς φτιάχνουμε ένα για ψωμί του τοστ και ένα κρανμπερόψωμο, το οποίο είναι τέλειο συνοδευτικό του καφέ ή τσάι.\nΕίναι ένα ψωμί που δεν θα σας απογοητεύσει, αφήνοντας την ευχάριστη ικανοποίηση του χειροποίητου.\nΑπλά μία προειδοποίηση: Εμείς μετά από αυτό το ψωμί δεν μπορούμε να ξαναφάμε του σουπερ μαρκετ. Έχω “καταδικαστεί” στο να το φτιάχνω από εδώ και πέρα κάθε βδομάδα!\n5 1/2- 6 φλιτζάνια αλεύρι λευκό ή ολικής άλεσης\n4 κ.γ. (2 φακελάκια) μαγιά στιγμής\nΓια το κρανμερόψωμο:\n1/2 φλιτζάνι αποξηραμένα κράνμπερι (ή μπορείτε να χρησιμοποιήσετε σταφίδες για σταφιδόψωμο)\nΣε ένα μπολ αναμείξτε το γάλα, το νερό, το ξύδι και το μέλι.\nΣε δεύτερο μπολ ανακατέψτε το αλεύρι με τη μαγιά και το αλάτι.\nΣταδιακά προσθέστε τα στεγνά υλικά στα υγρά και ανακατέψτε με ένα κουτάλι.\nΌταν ομογενοποιηθούν ολα, βάλτε τη ζύμη στο μίξερ με το γάτζο για ζύμες ή μεταφέρετε σε μία καθαρή αλευρωμένη επιφάνεια για να ζυμώστε με τα χέρια.\nΖυμώστε τη ζύμη για 8-10 λεπτά. Ενδεχομένως να χρειαστεί να προσθέστε περίπου 1/2 φλιτζάνι αλεύρι ακόμα.\nΜεταφέρετε τη ζύμη σε ένα αλευρωμένο μπολ, σκεπάστε με μία καθαρή πετσέτα και αφήστε να φουσκώσει για 1-1,5 ώρα. Η ζύμη θα πρέπει να διπλασιαστεί σε μέγεθος.\nΌταν διπλασιαστεί, πιέστε μαλακά τη ζύμη με τη γροθιά σας για να φύγει ο αέρας. Χωρίστε σε 2 ίσες μπάλες.\nΓια το ψωμί του τοστ: Με έναν πλάστη, ανοίξτε τη μία μπάλα ζύμης σε χοντρό ορθογώνιο σχήμα. Τυλίξτε τη ζύμη σε ρολό και τοποθετήστε σε βουτυρωμένη ορθογώνια φόρμα.\nΓια το κρανμπερόψωμο: Με έναν πλάστη, ανοίξτε τη μία μπάλα ζύμης σε χοντρό ορθογώνιο σχήμα. Απλώστε ομοιόμορφα πάνω το μέλι, την κανέλα και τα κρανμπερι. Τυλίξτε τη ζύμη σε ρολό και τοποθετήστε σε βουτυρωμένη ορθογώνια φόρμα.\nΣκεπάστε τα ταψιά με μία πετσέτα και αφήστε τα να φουσκώσουν μέχρι να προθερμανθεί ο φούρνος.\nΨήστε για 40 λεπτά.\nΑφήστε να κρυώσουν για 15-20 λεπτά πριν τα κόψετε σε φέτες.\nΠιτσα με Βαση απο Κουνουπιδι Βημα-Βημα\nΜαφινς Μπανανοψωμου Χωρις Γλουτενη\nPingback: Σιροπι Κοκκινων Φρουτων με Μελι | Healthy Cooking\nΚαλησπέρα!!! Ξεκίνησα να φτιάξω τη γκρανολα ( καλά πόσο κόλλημα!) κ απο τότε εχω φτιάξει πολλα απο το blog σου. Μας αρέσουν τα σνακ κ ειναι για μας τέλεια λύση για το κολατσιού του σχολείου. Μόλις έφτιαξα το ψωμακι( μοσχοβησε το σύμπαν) θέλω να ρωτήσω πως θα το συντηρήσω ( αν κ δεν το βλέπω να μένει) κ αν πρεπει να το κόβω απο τωρα όλο σε φέτες. Ευχαριστώ πολυ\nΚαλησπέρα και συγγνώμη για την καθυστέρηση! Ευχαριστώ πολύ για τα καλά σας λόγια! Έρχεται και νέα γκρανόλα σε λίγο εξίσου νόστιμη αλλά σοκολατένιο! Stay tuned! Τώρα όσον αφορά το ψωμάκι μπορείτε να το βάζετε στην κατάψυξη (κομμένο σε φέτες) και να τις βγάζετε μία μία όταν θέλετε να τις χρησιμοποιήσετε. Αλλιώς στον πάγκο της κουζίνας θα έλεγα 3-4 μέρες είναι καλό χρονικό διάστημα. Εγώ το κόβω σε φέτες για να μας είναι πιο βολικό στην κατανάλωση αλλά εκεί στην τέρτη μέρα περίπου έχει ξεραθεί αρκετά. Αυτό που έχει ξεραθεί το κρουτόν! Με λίγο λαδάκι, αλάτι, ρίγανη και σκόρδο στο φούρνο να ξεροψηθεί 🙂


Ταξίδι Στη Μελβούρνη – Ημέρα #7 31/10/2008 « Οι Γραφές του Αύριο\n« Ταξίδι Στη Μελβούρνη – Ημέρα #6 30/10/2008\nΤαξίδι Στη Μελβούρνη – Ημέρα #8 1/11/2008 »\nΤαξίδι Στη Μελβούρνη – Ημέρα #7 31/10/2008\nPosted by Alecos Papadopoulos στο Νοέμβριος 1, 2008\nΣήμερα περπατώ στους δρόμους της πόλης. Αρχικά: η Μελβούρνη είναι ένα εξαιρετικό μέρος για να συνειδητοποιήσεις πόσο διαφορετικοί είναι μεταξύ τους οι άνθρωποι της κίτρινης φυλής. Κάποτε, το -πολύ έντονο- χαρακτηριστικό των σχιστών ματιών δημιουργούσε μια αίσθηση αδιαφανούς ομοιότητας στα βλέμματα τρίτων. Καμία σχέση. Η Αυστραλία πουλά μαζικά εκπαιδευτικές υπηρεσίες στους λαούς της Ασίας και όλες οι φυλές φαίνεται να έχουν συρρεύσει στη Μελβούρνη.\nΑκολούθως: ο γυναικείος πληθυσμός δείχνει σαφώς πολυπληθέστερος του ανδρικού. Μαγική εικόνα; Διότι, η επίσημη στατιστική του 2006 λέει ότι οι γυναίκες της Μελβούρνης ήταν το 51% του πληθυσμού της πόλης, ήτοι μόλις 70.000 περισσότερες από τους άνδρες, σε ένα πληθυσμό 3,5 εκατομμυρίων. Η εξήγηση είναι διττή: πρέπει κανείς να δει την κατανομή του πληθυσμού μεταξύ –ευρύτερου-κέντρου και προαστίων. Ενδεικτικό στοιχείο, τηλεοπτικό reality όπου ζευγαρώνουν γυναίκες της πόλης με άντρες των προαστίων της πόλης (όπου υπερτερεί ο ανδρικός πληθυσμός). Επιπλέον, στους πολυπληθείς φοιτητές Ασιάτες, το θηλυκό φύλο κυριαρχεί απόλυτα –κάτι που ίσως έχει να κάνει με τις προοπτικές που αντιμετωπίζουν αυτές οι γυναίκες στις χώρες τους.\nΤρίτον: κάτι λείπει από την πόλη και δεν μπορώ να προσδιορίσω τι. Με βασανίζει για αρκετή ώρα, μέχρι που το βλέπω μπροστά μου: ένα υποκατάστημα τραπέζης. Ναι, αλλά είναι ένα εδώ και ένα πολύ παραπέρα, όχι ένα σε κάθε γωνία και δυο-τρία ενδιάμεσα για ποικιλία, όπως είναι πλέον η κατάσταση στην Αθήνα.\nΤέταρτον, σήμερα διασκεδάζω με το τραμ, ανεβαίνοντας και κατεβαίνοντας συνέχεια. Με το μετρό, μπορείς να κινηθείς πιο γρήγορα, είναι αλήθεια. Αλλά είμαστε ζώα της ευκολίας, και το ανεβοκατέβασμα στα βάθη της γης φαντάζει βαρύ μπροστά στο διασκεδαστικό jump–in jump–out του τραμ. Οι στάσεις είναι αριθμημένες, στις πινακίδες και στους χάρτες, οπότε η έλλειψη εξοικείωσης με την πόλη και το ποιος δρόμος διασταυρώνεται με ποιον δεν έχει καμία σημασία: η αριθμητική και η αριθμοδοσία θριαμβεύουν και πάλι.\nΠέμπτον, εκτός από Roads και Streets, υπάρχουν και τα Lanes και Little Streets –με το ίδιο όνομα δρόμων. Στην προφορική επικοινωνία λοιπόν πρέπει να προσέχεις τι ακούς, όταν σου δίνουν οδηγίες κίνησης στην πόλη.\nΠηγαίνω στην Degraves St, μακρόστενο σοκάκι γεμάτο γεμάτα τραπέζια και ένα συνεχές ρεύμα ανθρώπων. Ζηλεύω τους ηλεκτρονικούς υπολογιστές και τα καταγραφικά μηχανήματα: καταγράφουν ό,τι μπορούν στα πλαίσια των προδιαγραφών τους και στο έχουν έτοιμο για αναπαραγωγή. Ενώ το ανθρώπινο μυαλό καταγράφει με ασύλληπτες ταχύτητες πρόσωπα, κινήσεις, ενδυμασίες, εκφράσεις, με τρόπους που ούτε καταλαβαίνω, ούτε συνειδητοποιώ, πληροφορίες που δεν γνωρίζω αν και πότε θα ανασυρθούν στο επίπεδο του συνειδητού, και με ποιο ερέθισμα. Πληροφορίες που δεν γνωρίζω καν ποιες είναι, ούτε και σε τι συμπεράσματα θα με οδηγήσουν. Η «πολυπολιτισμικότητα» έχει εδώ την τιμητική της, όπως και στην Federation Sq όπου εκατοντάδες μέλη του νεαρόκοσμου και όχι μόνο κάθονται στα πλατύσκαλα της πλατείας, καπνίζοντας, μιλώντας μεταξύ τους και στα κινητά τους, παρατηρώντας τις μαζορέτες που χορεύουν: αυτό, τουλάχιστον, είναι ένα έθιμο καθαρά αμερικάνικης καταγωγής, όπως και το Halloween, το οποίο πάντως δεν φαίνεται να ενδιαφέρει ιδιαίτερα τους Μελβούρνιους. Άλλωστε αυτοί ουδέποτε επαναστάτησαν κατά της Βρετανικής Αυτοκρατορίας. Βρίσκω βιβλιοπωλείο με εκατοντάδες (κυριολεκτικά) μέτρα ράφια με βιβλία Επιστημονικής Φαντασίας και Φανταστικού και παθαίνω ασυγκρατήτιδα. Ψωνίζω κρασιά και λουλούδια για το αυριανό γεγονός και επιστρέφω στο ξενοδοχείο, όπου αφού κοιμηθώ βγαίνω για βραδινό (στις 19:00, θυμίζω).\nΑυτή τη φορά το εστιατόριο είναι Ταϋλανδέζικο. Ακολούθως ένα γρήγορο ποτό στη Johnston (Street) και, ναι, επιστροφή στο ξενοδοχείο. Στις 22:30; Oh yes, διότι το άλλο πράγμα που μου λείπει σε αυτή την πόλη είναι η νυχτερινή έξοδος: όταν ο καιρός δεν είναι φιλικός, δεν μπορείς να κάτσεις έξω. Αν δεν μπορείς να κάτσεις έξω, πρέπει να κάτσεις μέσα. Αν κάτσεις μέσα, δεν μπορείς να καπνίσεις. Τι σόι νυχτερινή έξοδος είναι αυτή;… Έλα όμως που είναι, αν κρίνω από τις γεμάτες παμπ και τα μπαρ που βλέπω στο δρόμο της μοναχικής επιστροφής αυτή την Παρασκευή το βράδυ. Ξέρω, ξέρω: όσο απολαυστικό είναι το να καπνίζεις, άλλο τόσο απολαυστικό είναι και το να μην καπνίζεις. Εγώ καπνίζω. Εξαιρετικό φινάλε της ημέρας, πινακίδα που γράφει: «Greek Restaurant – Pireaus Blues». Αυτή η ανορθόγραφη πολυπολιτισμικότητα είναι το καλύτερο χωνευτικό για το βράδυ. Πολιτικά ορθή και μουράτη, μεταμοντέρνα επαναδιατύπωση: αυτή η νέα πολυπολιτισμική ορθογραφία. Α, είμαι σε φόρμα.\nThis entry was posted on Νοέμβριος 1, 2008 στις 09:37\tand is filed under Ταξίδι στη Μελβούρνη. You can follow any responses to this entry through the RSS 2.0 feed. You can leave a response, ή trackback from your own site.


“Κρίμα για τον ΠΑΟΚ” – inpaok.com\n“Κρίμα για τον ΠΑΟΚ”\nΤι δήλωσε ο Κροάτης αμυντικός μετά το τέλος του παιχνιδιού\nΓια τον Παναθηναϊκό, τους παίκτες, τον κόσμο και την προσπάθεια που έχει γίνει η σημερινή κατάκτηση του Κυπέλλου είναι η μεγαλύτερη ανταμοιβή, όπως δήλωσε ο Γκόρντον Σίλντενφελντ. «Είμαι πολύ χαρούμενος για το Κύπελλο.\nΉταν τεράστια νίκη. Καταφέραμε να πετύχουμε το μεγάλο σκορ γιατί αξιοποιήσαμε όλες μας τις ευκαιρίες σε αντίθεση με τον αντίπαλο και φυσικά είμαστε όλα ευτυχισμένοι», είπε, αρχικά, ο Κροάτης στόπερ, ο οποίος πανηγύρισε το τρόπαιο μαζί με τη μικρή του κόρη. Στη συνέχεια, ρωτήθηκε αν περίμενε τόσο άνετη επικράτηση σε βάρος του ΠΑΟΚ.\n«Δεν το περίμενα για να πω την αλήθεια, αλλά όπως εξελίχθηκε το ματς από ένα σημείο και μετά δεν είχα καμία αμφιβολία ότι είμαστε σαφώς ανώτεροι και θα παίρναμε το Κύπελλο. Όπως είπα, εμείς βάλαμε τις περισσότερες από τις ευκαιρίες μας. Αυτοί είχαν ευκαιρίες από δικά μας λάθη, αλλά δεν τις αξιοποίησαν.\nΚρίμα για τον ΠΑΟΚ, αλλά πολύ καλό για τον Παναθηναϊκό». Τέλος, στάθηκε στην προσπάθεια των «πρασίνων» τη φετινή σεζόν. «Φυσικά είναι η μεγαλύτερη ανταμοιβή ένας τίτλος. Για εμάς, για τον σύλλογο και για τον κόσμο που ήταν και σήμερα μαζί μας. Είμαι πολύ χαρούμενος και είναι στιγμές που θα τις θυμόμαστε για πάντα σε όλη την καριέρα και σε όλη μας τη ζωή».


H Sitel στο Athenian Capitol – Βήμα εξυγίανσης του ομίλου Χαραγκιώνη | Sofokleousin\n12:17, 18 Φεβρουαρίου 2020\nΣε συνεργασία με το αμερικανικό fund Fortress, που είναι ο μεγαλύτερος πιστωτής του έχοντας αγοράσει δάνεια 90 εκατ. ευρώ, ο όμιλος Χαραγκιώνη συνεχίζει τις προσπάθειες για την αξιοποίηση των περιουσιακών του στοιχείων και την πλήρη οικονομική εξυγίανση του.\nΣημαντική κίνηση προς αυτή την κατεύθυνση αποτελεί η μετατροπή σε κτίριο γραφείων και εκμίσθωση του άλλοτε εμπορικού κέντρου Athenian Capitol επί των οδών 3ης Σεπτεμβρίου και Ιουλιανού. Στο κτίριο αυτό θα στεγαστεί η αμερικανική πολυεθνική εταιρεία τηλεφωνικών υπηρεσιών Sitel, η οποία δημιουργεί κέντρο επικοινωνίας και εξυπηρέτησης πελατών στην Αθήνα.\nΟι εργασίες ανακαίνισης και αναδιαρρύθμισης του κτιριακού συγκροτήματος θα ολοκληρωθούν τον Απρίλιο. Από την εκμίσθωση του ο όμιλος Χαραγκιώνη θα εξασφαλίσει σημαντικά έσοδα, που θα χρησιμοποιούνται για την αποπληρωμή δανειακών υποχρεώσεων.\nΣτα γραφεία της Sitel θα απασχολούνται περίπου 1.000 εργαζόμενοι, οι οποίοι θα υποστηρίζουν πελάτες από όλο τον κόσμο που μιλούν Αγγλικά, Γαλλικά, Γερμανικά, Ιταλικά, Πορτογαλικά, Ισπανικά και Ελληνικά.\nΗ εγκατάσταση της αμερικανικής εταιρείας με πολυάριθμο προσωπικό αναμένεται ότι θα τονώσει την εμπορική κίνηση στην περιοχή, συμβάλλοντας την άνοδο της αξίας ακινήτων.\nΣημειώνεται ότι ο όμιλος Χαραγκιώνη – που ξεκίνησε από τις εισαγωγές αυτοκινήτων-μηχανημάτων και επικεντρώθηκε εν συνεχεία στο real estate, έχει επενδύσει περί τα 45 εκατ. ευρώ στο Athenian Capitol, το οποίο όμως απέτυχε ως εμπορικό κέντρο.


Tantra Yoga events: Osho:Τι είναι Ζήλια\nOsho:Τι είναι Ζήλια\nΤο σεξ δημιουργεί ζήλια, είναι όμως κάτι δευτερογενές. Έτσι, το ζήτημα δεν είναι πώς να αποβάλεις τη ζήλια. Δεν μπορείς να την αποβάλεις, επειδή δεν μπορείς να αποβάλεις το σεξ. Το ζήτημα είναι πώς να μεταμορφώσεις το σεξ σε αγάπη. Τότε εξαφανίζεται η ζήλια. Αν αγαπάς κάποιον, η ίδια η αγάπη είναι η εγγύηση, η ίδια η αγάπη είναι η εξασφάλιση. Αν αγαπάς κάποιον, ξέρεις πως δεν μπορείς να πας σε κανέναν άλλο. Κι αν φύγει, έφυγε. Τίποτα δεν μπορεί να γίνει. Τι μπορείς να κάνεις;Όταν αγαπάς κάποιον, έχεις εμπιστοσύνη πως δεν θα πάει σε άλλον. Αν πάει, δεν υπάρχει αγάπη και τίποτα δεν μπορεί να γίνει. Η αγάπη φέρνει αυτή την κατανόηση. Δεν υπάρχει ζήλια. Έτσι, αν υπάρχει ζήλια, να ξέρεις καλά πως δεν υπάρχει αγάπη. Αλλά το παιχνίδι που παίζεις είναι το να κρύβεις το σεξ πίσω από την αγάπη. Ζωγραφίζεις τη λέξη αγάπη, για να κρύψεις πίσω της το σεξ.\nΑν το σεξ γίνεται ένα τόσο επιπόλαιο πράγμα, μια απλή σωματική υπόθεση, όπου επιφάνειες συναντιούνται και χωρίζουν, τότε το βάθος σου παραμένει ανέγγιχτο. Πάλι κάτι σού λείπει — κάτι μεγαλειώδες, κάτι πολύ μυστηριακό.\nΑπό το βιβλίο του Osho- “Ζήλια\nΑναρτήθηκε από Despoina Palamari στις 8:28 π.μ.


Handmade by Andria: Ιδέες για αποχαιρετιστήριο πάρτι στον παιδικό σταθμό\nΑναρτήθηκε από Andria στις 5:01 μ.μ.\nAlexandra Paxinou 25 Ιουνίου 2014 - 5:40 μ.μ.\nΠολύ όμορφες ιδέες. Κυρίως η τούρτα (ο καθένας θα τρώει το κομματάκι με τον εαυτό του επάνω!) καθώς και το καπελάκι αποφοίτησης με ενθουσίασαν!!! Καλή συνέχεια!!!\nAndria 25 Ιουνίου 2014 - 7:30 μ.μ.\nΜου φαίνεται διάλεξες το πιο εύκολο και το πιο χρονοβόρο!!!!!\nΝίκη 25 Ιουνίου 2014 - 7:20 μ.μ.\nΦανταστικές οι ιδέες που μας φέρνεις Νικούλα!\nΒέβαια τα δικά μου τα καμάρια ένα- ένα αποχαιρετούν το δημοτικό αλλά , όπως είπες, οι ιδέες μπορούν να προσαρμοστούν σε κάθε βαθμίδα εκπαιδευσης!\nΦιλιά πολλά και ...καλή πρόοδο στο μικρό σου μαθητή!!\nAndria 25 Ιουνίου 2014 - 7:32 μ.μ.\nόπως τα λες Νίκη! Με τη κατάλληλη προεργασία μπορούν να προσαρμοστούν ακόμα και για φοιτητικό πάρτυ! Μόλις έφτιαξα τα χαρτονένια μουστάκια και καπέλα! Ακόμα και στα 37 μου έφτιαξαν τη διάθεση!!! Καλό καλοκαίρι σε σένα και στα μικρά σου (και 50 χρονών να γίνουν για μας θα είναι πάντα τα μικρά μας!!!!)\nGina-Teta 26 Ιουνίου 2014 - 8:19 π.μ.\nΠολύ όμορφες ιδέες. Κυρίως η τούρτα!!!!


Θ. Αναστασιάδης: Κανείς δεν εμπιστεύεται τον Τσίπρα να χειριστεί εθνικά θέματα – Υστερόγραφα\nHome / Αποψεις / Θ. Αναστασιάδης: Κανείς δεν εμπιστεύεται τον Τσίπρα να χειριστεί εθνικά θέματα\nPosted on December 31, 2017, 8:44 pm\nΓελάσαμε! Είναι σαν να στέλνεις στη Σύνοδο Κορυφής για την… έξοδο της Ελλάδας από τα μνημόνια τον Σώρρα! Μια και καλή: Δεν συζητάς με Τσίπρα για εθνικά θέματα, όποια και αν είναι αυτά. Οπως έχει δείξει η εμπειρία με την ΤΟΥΡΚΙΑ, όπου άνοιξε με τις πρωτοβουλίες του τον ασκό του Διαβόλου (με αποκορύφωμα -προς το παρόν- το άσυλο στους Τούρκους αξιωματικούς), ο άνθρωπος είναι είτε επικίνδυνα άσχετος, είτε αδίστακτος εντολοδόχος, ή μάλλον και τα δύο. Τώρα θέλει να βάλει στο τραπέζι και την ονομασία των Σκοπίων και θυμήθηκε την εθνική συναίνεση και τον διάλογο με τα άλλα κόμματα. Ακόμη κι αν δεν τον ήξεραν, όμως, είναι ζήτημα αρχής ότι δεν μπορείς να ζητάς συναίνεση αλά καρτ.\nΟταν κουβάλησε εδώ τον Ερντογάν δεν ρώτησε κανέναν! Και τώρα έχουν βάλει οι Τούρκοι εκατόν τόσα νησιά μας στην ατζέντα και ο τελευταίος βασιβουζούκος των απέναντι κάνει σχέδια πώς να τα πάρουν πίσω. Ξεφτιλίστηκε παγκοσμίως, και στην Ελλάδα, φερόμενος σαν πολιτικό γιουσουφάκι του σουλτάνου, υποσχόμενος δημόσια ότι θα ανατρέψει τις αποφάσεις της ελληνικής δικαιοσύνης για να του κάνει τη χάρη, παραβιάζοντας αποφάσεις τόσο του Αρείου Πάγου όσο και όλης της ΕΕ! Κι αυτά με επίσημη ανακοίνωση… Ποτέ η Ελλάδα ή η Ευρώπη δεν έχουν ξαναδεί τόσο επικίνδυνο πολιτικό σαλτιμπάγκο χωρίς τσίπα πάνω του.\nΠόσο μάλλον όταν το Μαξίμου δεν έκρυψε εξαρχής ότι θέλει μικροκομματικά παιχνιδάκια με την ονομασία των Σκοπίων, κατηγορώντας… από τώρα, πριν κοτάρα λαλήσει τρις, τη Νέα Δημοκρατία ότι έχει… εσωτερικές αντιθέσεις στο όλο ζήτημα. Θέλουν κι άλλα; Ουδεμία συναίνεση, συζήτηση μηδέν και φυσικά ούτε κατά διάνοια σκέψη για… ΣΥΜΒΟΥΛΙΟ ΑΡΧΗΓΩΝ, διαπραγμάτευση -και κυρίως ΟΧΙ στην ψήφιση της όποιας πρότασης οποιουδήποτε, εκτός αν οι αρχηγοί της αντιπολίτευσης θέλουν να μείνουν στην Ιστορία ως «χρήσιμοι ηλίθιοι»! Καταρχάς όποιο κόμμα ψηφίσει τώρα ονομασία με τον όρο «Μακεδονία» θα ψάχνει να βρει την ψήφο του στη μισή Ελλάδα και θα καταστραφεί.\nΉ μήπως ξεχνάνε ότι ο ΣΥΡΙΖΑ τούς την ξανάκανε την ίδια δουλειά με το μνημόνιο, υφάρπαξε δηλαδή επί της αρχής τις εγκρίσεις τους και τώρα το υλοποιεί, όπως θέλει, με πρωταρχικά κριτήρια τα μικροκομματικά; Και όταν φωνάζουν για τη σκόπιμη και πονηρή υπερφορολόγηση, που την ένιωσε ο κόσμος άγρια στο πετσί του με την τεράστια επιχείρηση φοροεπιδρομής τις τελευταίες μέρες της χρονιάς, τους απαντούν θρασύτατα: «Μα κι εσείς ψηφίσατε πλεονάσματα»! Ναι, αλλά όχι κι έτσι. Κανείς δεν ψήφισε να δίνει μποναμά-μέρισμα σε κάθε ξένο που τρυπώνει στη χώρα, από Αφρικανούς έως… Γερμανούς και να κομπάζει κιόλας τη νέα του μπούρδα, τύπου «ήταν δίκαιο και έγινε πράξη»! Απολύτως άδικο είναι, αλλά και παράνομο αφού δεν μπορεί από τους φόρους των αληθινά εργαζομένων να παίρνουν λεφτά λαθραβιώνοντες Εσκιμώοι και δεν ξέρω γω τι άλλο χώνεται ανεξέλεγκτα στην Ελλάδα.\nΣε κάθε χώρα της Ε.Ε. δεν παίρνεις άδεια ούτε για παραμονή, ούτε για ΑΦΜ, πόσο μάλλον για μέρισμα αν δεν έχεις αποδείξει εξαρχής ότι διαθέτεις τα κατάλληλα μέσα για να ζήσεις. Πώς γίνεται, λοιπόν, όλοι αυτοί να έχουν πάρει τα χαρτιά που χρειάζεται ούτως ώστε να δηλώνουν σήμερα οικονομική αδυναμία και να δικαιούνται το βοήθημα, το οποίο δεν λαμβάνουν τόσοι και τόσοι άλλοι, απολυμένοι, άνεργοι… με Ι.Χ. και χρεοκοπημένοι Ελληνες; Ψευτοανθρωπιστές! Τους είδε ο κόσμος όλος και στη Μόρια. Καθόμαστε λοιπόν και συζητάμε σοβαρά όταν οι Σκοπιανοί ξεκινάν από το ότι θα μας κάνουν τη χάρη να… μη διεκδικούν τον Μεγαλέξανδρο; Μπας και χρειάζεται να ρωτήσουμε κιόλας τον τάχα μου διαλλακτικό πρωθυπουργό τους (πελατάκι των Αμερικανών κι αυτός, όπως και ο ημέτερος), που μάλλον ατυχώς τον κάλεσε ο Μπουτάρης στη Θεσσαλονίκη, αν μας αναγνωρίζουν τουλάχιστον την Ακρόπολη; Ή δούλευαν εκεί μάστορες αρχαίοι Σκοπιανοί; ΑΛΛΟΥ αυτά λοιπόν. Ετσι απλά ΑΛΛΟΥ ΑΥΤΑ, KOLOTUMBA!\nΟσο για τα Σκόπια, ας κάνουν μόνα τους τον λογαριασμό. Ακόμη και διπλωματικά να το δει κανείς, είναι λάθος ότι από τώρα ανοίγει η Αθήνα εσωτερικά την κουβέντα. Τι μας νοιάζει εμάς άμα βιάζονται να μπουν στο ΝΑΤΟ και στην πίσω αυλή της Ε.Ε.; Και γιατί χρωστάμε να τους διευκολύνουμε; Σε κάθε περίπτωση, πάντως, ακόμη και αν βρισκόταν ένα όνομα που θα το αποδεχόμασταν, προδήλως «ουδεμία σχέση με Μακεδονία». Είπαμε, την όλη διαδικασία δεν μπορεί να εξουσιοδοτηθεί να τη χειριστεί ο κ. Τσίπρας. Είναι σαν να βγαίνεις στις αγορές με Σώρρα! ΟΚ; Προσοχή, παγίδα! ΕΚΛΟΓΕΣ ή Πανεθνικός συναγερμός εδώ και στην Ομογένεια για τα «πουλητάρια» που ξεκινούν στραβά τη χρονιά, στα βρώμικα τελειώματά τους.\nΓ. Συνοδινός: Φταίμε και εμείς για τον ΕΔΟΕΑΠ, αλλά να μην κλαίγονται τα “αφεντικά”…


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΦΥΣΙΟΛΑΤΡΙΚΟΣ ΑΓΩΝΑΣ ΔΡΟΜΟΥ 14χλμ ΣΤΟΝ ΥΜΗΤΤΟ!\nΔΙΟΡΓΑΝΩΤΗΣ Ο ΣΥΝΔΕΣΜΟΣ ΕΦ. ΑΞΚΩΝ ΑΝΑΤΟΛΙΚΗΣ ΑΤΤΙΚΗΣ\nΤην Κυριακή 14-4-2013 ο Σύνδεσμός μας με τον Δήμο Αγίας Παρασκευής, την Ομάδα Αθλητών Μαραθωνίου Αθηνών ORAMA και τον Πολιτιστικό -Αθλητικό Οργανισμό του Δήμου Αγίας Παρασκευής, διοργανώνουν Αγώνα Δρόμου 14 χλμ. στο βουνό του Υμηττού.\nΣτόχος της διοργάνωσης είναι να αναδειχθεί τόσο η περιοχή της Αγίας Παρασκευής, όσο και η οικολογική και αθλητική αξία ενός μεγάλου πνεύμονα όπως είναι ο Υμηττός, να δοθεί κίνητρο στους πολίτες ώστε να συμμετάσχουν σε μία γιορτή με αγωνιστικά χαρακτηριστικά και να προσελκύσει όσο το δυνατόν περισσότερους δρομείς και περιπατητές, σε μια διοργάνωση που φιλοδοξεί να αποτελέσει την αφετηρία ενός σημαντικού θεσμού - ορόσημου για την πόλη της Αγ.Παρασκευής. Θεσμού που θα προάγει το αθλητικό ιδεώδες και την ευγενή άμιλλα, θα υπογραμμίζει την αξία του μαζικού αθλητισμού και θα συμβάλλει στην εξύψωση του ηθικού και στην ενίσχυση της ομαδικότητας των πολιτών.\nΤην ίδια ημέρα θα διεξαχθούν και αγώνες για παιδιά Δημοτικού (1χλμ) και παιδιά Γυμνασίου και ενήλικες (2,4 χλμ.).\nΗ προκήρυξη του αγώνα, ο οποίος τελεί υπό την αιγίδα του Δημάρχου κ. Βασίλη Ζορμπά, καθώς και πληροφορίες για συμμετοχές κ.ο.κ. θα αναρτηθούν στην ηλεκτρονική σελίδα του Δήμου Αγ. Παρασκευής (www.agiaparaskevi.gr),του Συνδέσμου μας, καθώς και σε αθλητικά sites όπως running news, runner κ.ο.κ.\nΟΣΑ ΑΠΟ ΤΑ ΜΕΛΗ ΜΑΣ ΕΠΙΘΥΜΟΥΝ ΝΑ ΒΟΗΘΗΣΟΥΝ ΕΘΕΛΟΝΤΙΚΑ ΣΤΗΝ ΔΙΟΡΓΑΝΩΣΗ ΤΟΥ ΑΓΩΝΑ ΝΑ ΜΑΣ ΕΝΗΜΕΡΩΣΟΥΝ ΜΕΧΡΙ -4-2013.\nΠαρακαλούνται όλα τα μέλη μας να τακτοποιήσουν τις οικονομικές τους εκκρεμότητες. Η ετήσια συνδρομή αποτελεί τον κύριο πόρο του Συνδέσμου. Η πληρωμή μπορεί να γίνει είτε στο γραφείο μας (Δευτέρα & Πέμπτη 18.00΄-20,00΄), είτε με ταχυδρομική επιστολή (Αγ.Ιωάννου 73,Αγ. Παρασκευή, τ.κ.15342),είτε στο γραφείο του Προέδρου στο κέντρο της Αθήνας (Γενναδίου 8, 2ος ορ. 210-3819409), είτε στο γραφείο του Εφόρου στην Πεύκη (Λ.Ειρήνης, 38, 210-6141880).\nΠαρακαλούμε να μας αποστείλετε το συντομότερο στο seanaa.gr@ gmail.com τα προσωπικά σας mail για ευκολότερη επικοινωνία.\nΔΡΑΣΤΗΡΙΟΤΗΤΕΣ - ΕΝΕΡΓΕΙΕΣ ΜΕΣΑ ΣΤΟ 2012\nΕκλογή νέου Δ.Σ. και 2 εκλεκτόρων για το ΚΔΣ της Α.Π.Ο.Ε.Α.\nΣε κλίμα ομοθυμίας διεξήχθησαν στις 11-3-2012 οι αρχαιρεσίες για την εκλογή του νέου 9μελούς Δ.Σ. με τριετή θητεία, το οποίο συγκροτήθηκε σε σώμα όπως αναφέρεται κατωτέρω. Ο αριθμός των συμμετεχόντων στην ψηφοφορία ήταν ικανοποιητικός, -ο μεγαλύτερος από άλλους Συνδέσμους-, γεγονός που μας έδωσε την δυνατότητα να εκπροσωπηθούμε από δύο εκλέκτορες στις εκλογές για το ΚΔΣ της Α.Π.Ο.Ε.Α., στο οποίο μέλος και Ταμίας επανεξελέγη ο Μ.Φιλιππίδης.\nΤα μέλη του Δ.Σ. και οι κατά τόπον αντιπρόσωποί μας εκπροσώπησαν τον Σύνδεσμο το 2012 στις Εθνικές εορτές, συμμετείχαν και διοργάνωσαν εκδηλώσεις. Ενδεικτικά αναφέρουμε: α) κατάθεση στεφάνων στους περισσότερους Δήμους αρμοδιότητάς μας στις Εθνικές Εορτές της 25ης Μαρτίου, 28ης Οκτωβρίου, εορτή Ενόπλων Δυνάμεων, β) συνεργασία με Δημάρχους Δήμων αρμοδιότητάς μας, γ) εκδρομή στο μαρτυρικό Δίστομο - Όσιο Λουκά, δ) συμμετοχή σε συνέδρια και ημερίδες, ε) συμμετοχή στον Κλασικό Μαραθώνιο Αθηνών (42.195μ.), στ) μνημόσυνο στην μνήμη της Σοφίας Βέμπο, ζ) εθελοντική εργασία & συλλογή προϊόντων τροφίμων για το Κοινωνικό Παντοπωλείο κ.ο.κ.\nΕΠΙΣΚΕΨΕΙΣ – ΔΡΑΣΤΗΡΙΟΤΗΤΕΣ ΜΕΣΑ ΣΤΟ 2013\nΠρογραμματίζονται επισκέψεις στον Ναύσταθμο Σαλαμίνας, σε Κέντρα Εκπαίδευσης, καθώς και ομιλία για Εθνικά θέματα. Περισσότερες πληροφορίες σύντομα.\nΕΓΓΡΑΦΕΣ΄Εφεδροι Αξκοι & Ανθυπασπιστές Στρατού, Ναυτικού & Αεροπορίας με επίδειξη του απολυτηρίου, της Αστ.Ταυτότητας & 10 €.\nΣΥΝΔΡΟΜΕΣ:Η ετήσια συνδρομή είναι 10 €.\nΕΦ.ΤΑΥΤΟΤΗΤΕΣ: Εκδίδονται ατελώς από το ΥΕΘΑ. Απαιτούνται 2 έγχρωμες ή απρόμαυρες φωτογραφίες (3Χ3), με πολιτική περιβολή και ένα πιστοποιητικό τύπου Α΄(τελευταίου 3μηνου). Απαραιτήτως πρέπει να γνωρίζετε την ομάδα αίματός σας.\nΣΗΜΑΤΑ ΕΦ.ΑΞ/ΚΟΥ-ΚΑΡΤΑ ΠΡΑΤΗΡΙΩΝ: Δίνονται με την εγγραφή.\nΣΤΡΑΤΙΩΤΙΚΑ ΠΡΑΤΗΡΙΑ: ΣΤΡΑΤΟΥ στον Καρέα(τηλ.210-7675481), ΝΑΥΤΙΚΟΥ στην Ιερά Οδό 102 (τηλ.210-3466007)και ΑΕΡΟΠΟΡΙΑΣ στη Λ. Βουλιαγμένης (πρώην Αμερ.Βάση τηλ.210-8933751).\nΩΡΕΣ ΛΕΙΤΟΥΡΓΙΑΣ ΓΡΑΦΕΙΟΥ: Δευτέρα και Πέμπτη, 18:00΄-20:00΄.\nΘ. Μπριάνης Πρόεδρος, Ε. Θεοδοσόπουλος Αντιπρόεδρος, Ε. Κούρκουλος Γ.Γ., Σ. Τζοβάρας Ταμίας, Μ. Φιλιππίδης Έφορος, Π. Βαβουγιός μέλος, Γ. Μιχαήλ μέλος, Δ. Πετεινάρας μέλος, Μ.Χαρατσάρης, μέλος.\nΕφ.Ανθσγος Π.Α. Εφ.Υπγος ΠΥΡ/ΚΟΥ


Eskisehir Pazari (Φέτιγιε, Τουρκία) - Κριτικές - TripAdvisor\nEskisehir Pazari, Φέτιγιε - Κριτικές\nΝο 9 από 18 Ψώνια - Φέτιγιε\nCumhuriyet Mah. 47 Sok. No: 8, Φέτιγιε 48300, Τουρκία\n+90 252 612 17 15\nB. Oytun P\nΑγόρασα μια ψηφιδωτή λάμπα και κάποια άλλα μικρά αντικείμενα που θα μπορούσαν να μεταφερθούν στην Ευρώπη. Έχουν καθυστερήσει τη ναυτιλία 3 φορές που υποσχόμαστε να μεταφέρουμε το κατώτατο όριο κάθε φορά. Ο λόγος ήταν ότι περίμεναν ξύλινα κιβώτια αποστολής. Τα εμπορεύματα ήρθαν σε κουτιά από...χαρτόνι. Θα χρεώνουν περισσότερο για τη ναυτιλία ότι πραγματικά κοστίζει. Με λίγους λάμπες το έκαναν σε ένα κομμάτι. Οι ίδιες λάμπες μπορούν να αγοραστούν online από την Κωνσταντινούπολη για χαμηλότερες τιμές.Περισσότερα\nΈνα μικρό διαμάντι με υπέροχα προϊόντα και υπέροχη εξυπηρέτηση\nΨάχναμε για τούρκικο στυλ ανεμιστήρες πολυελαίους για να επιστρέψουν στην Αγγλία. Αυτό το κατάστημα διαθέτει μια φανταστική επιλογή καθώς και πολλά καλής ποιότητας κεραμικά. Αγοράσαμε 2 όμορφες και εκπληκτική κομμάτια σε μια φανταστική τιμή. Η εξυπηρέτηση ήταν εξαιρετική - εξυπηρετικό χωρίς να είναι πιεστικοί. Πήγαμε...σε ένα τοπικό μπαρ ενώ κάθε κομμάτι που χωρίζονται προσεκτικά και bubble - περιτύλιξη. Στη συνέχεια, μας πήγε πίσω στη βίλα μας στο Ovacik χωρίς επιπλέον κόστος. Ότι είναι αυτό που αποκαλώ εξυπηρέτηση! Θα είμαστε σε θέση να μεταφέρουν home χρησιμοποιώντας τις βαλίτσες μας και πορτ όσο αφήνουμε τα ρούχα που κρύβεται πίσω από το κατάστημα μπορεί να πλοίο για εσάς. Συνιστάται ανεπιφύλακτα JillΠερισσότερα\nΔείτε και τα 105 κοντινά ξενοδοχείαΔείτε και τα 501 κοντινά εστιατόριαΔείτε και τα 185 κοντινά αξιοθέατα\nΛάβετε γρήγορα απαντήσεις από το προσωπικό του Eskisehir Pazari και από προηγούμενους επισκέπτες.


«Abbey road»: Αυτός ο δρόμος έχει τη δική του ιστορία… | Η ΚΑΘΗΜΕΡΙΝΗ\nΗ φωτογράφιση των «Σκαθαριών» στην οδό Αμπεϊ, στο βορειοδυτικό Λονδίνο.\n23.08.2019 • 20:23\nΕίχαν δώσει ραντεβού με τον φωτογράφο στις 11.30 π.μ., γιατί οι φαν άρχιζαν συνήθως να πολιορκούν το στούντιο μετά το μεσημέρι. Η φωτογράφιση δεν διήρκεσε περισσότερο από δέκα λεπτά: εκείνο το αυγουστιάτικο πρωινό του 1969, οι Μπιτλς βγήκαν από το κτίριο της οδού Αμπεϊ στο βορειοδυτικό Λονδίνο και, καθώς ένας τροχονόμος είχε διακόψει την κυκλοφορία, διέσχισαν τον δρόμο τρεις – τέσσερις φορές μπροστά από τον φωτογραφικό φακό. Ενα από αυτά τα καρέ επιλέχθηκε για το εξώφυλλο του άλμπουμ «Abbey Road», ενός από τους σημαντικότερους δίσκους στην ιστορία του ροκ, που υπήρξε και ο τελευταίος των «Σκαθαριών» (αφού το «Let it Be» κυκλοφόρησε μεν αργότερα, αλλά είχε ηχογραφηθεί νωρίτερα).\nΠενήντα χρόνια και μία ημέρα μετά την κυκλοφορία του ιστορικού αυτού άλμπουμ, φέτος στις 27 Σεπτεμβρίου ξανακυκλοφορεί σε νέα μείξη, μαζί με όλα τα καλούδια που θα ευχόταν κάθε πιστός φίλος του συγκροτήματος: διαφορετικές εκδοχές stereo, 5.1 surround sound και Dolby Atmos (για όσους φανατικούς της υψηλής πιστότητας έχουν απομείνει στην εποχή των ringtones), ένα βιβλίο με ιστορίες και φωτογραφίες και, πάνω απ’ όλα, 23 ανέκδοτες, δοκιμαστικές ηχογραφήσεις αγαπημένων τραγουδιών, όπως τα «Come together», «Oh darling», «Octopus’s garden», «Because», «Something» και «Here comes the sun».\nΤo τελευταίο το έγραψε ο Τζορτζ Χάρισον μια ανοιξιάτικη ημέρα που αποφάσισε να αποφύγει τις πεζές υποχρεώσεις τις οποίες μοιραζόταν με τους άλλους τρεις Μπιτλς στην εταιρεία τους, την Apple, και να κάνει έναν περίπατο στο εξοχικό του γείτονα και φίλου του Ερικ Κλάπτον. Ομως, κάθε τραγούδι αυτού του δίσκου συνοδεύεται από μία ιστορία. Ο Ρίνγκο Σταρ, για παράδειγμα, έγραψε το «Octopus’s garden» (Ο κήπος του χταποδιού) στη διάρκεια διακοπών στη Μεσόγειο με το γιοτ του Πίτερ Σέλερς, όταν ο καπετάνιος τού είπε ότι τα χταπόδια μαζεύουν πετραδάκια και φτιάχνουν κήπους μπροστά στο θαλάμι τους. Ο Τζον Λένον είπε ότι συνέθεσε το «Because», αφού πρώτα ζήτησε από τη Γιόκο Ονο να παίξει ανάποδα τη «Σονάτα του σεληνόφωτος» του Μπετόβεν. Ο Πολ Μακ Κάρτνεϊ έγραψε το «She came in through the bathroom window» (Μπήκε από το παράθυρο του μπάνιου) όταν ένα από τα πολλά κορίτσια που πολιορκούσαν καθημερινά τα γραφεία της Apple κατόρθωσε να τρυπώσει στο κτίριο από το παράθυρο του μπάνιου και έπειτα άνοιξε την πόρτα και σε άλλα, που έκλεψαν φωτογραφίες και ρούχα του συγκροτήματος.\nΚάθε τραγούδι αυτού του δίσκου συνοδεύεται από μία ιστορία. Από το «Octopus’s garden» του Ρίνγκο Σταρ και το «Because» του Τζον Λένον στο «She came in through the bathroom window» του Πολ Μακ Κάρτνεϊ.\nΟ Πολ δανείστηκε τη λέξη pataphysical (που ακούγεται στο «Maxwell’s silver hammer») από τον Γάλλο συγγραφέα της αβάν γκαρντ Αλφρέντ Ζαρί, (ο οποίος την επινόησε ως όρο μιας επιστήμης που υποτίθετο ότι εξέταζε φανταστικά φαινόμενα πέραν και της μεταφυσικής). Το 1969, το BBC απαγόρευσε το «Come together» επειδή κάνει αναφορά στην Coca-Cola, που θεωρήθηκε διαφημιστική. Μέχρι και «κρυμμένο» κομμάτι επιφυλάσσει ο δίσκος στο τέλος – τάση που αργότερα ακολούθησαν πολλοί.\nΤην περίφημη φωτογραφία των τεσσάρων στο εξώφυλλο συνοδεύουν πολλές ιστορίες τα χρόνια που μεσολάβησαν. Και μάλιστα ιστορίες συνωμοσίας: Γιατί ο Πολ διασχίζει ξυπόλυτος τον δρόμο; Και γιατί, παρότι αριστερόχειρας, κρατά το τσιγάρο με το δεξί του χέρι; Μήπως αυτός δεν είναι παρά ένας σωσίας του αληθινού Πολ, ο οποίος έχει πεθάνει; Ευτυχώς, ήταν απόλυτα υγιής και, μαζί με τον Τζον, τον Τζορτζ και τον Ρίνγκο είχαν ηχογραφήσει ακόμα μια σειρά από τραγούδια με πηγαίες, οικουμενικές μελωδίες και ευφάνταστες ενορχηστρώσεις – την τελευταία. Η 20ή Αυγούστου 1969, όταν ολοκληρώθηκε και η μείξη, ήταν η τελευταία ημέρα που βρέθηκαν μαζί σε στούντιο. Το «Abbey road» κυκλοφόρησε έξι ημέρες αφότου ο Λένον είχε ανακοινώσει στους υπολοίπους ότι εγκαταλείπει το συγκρότημα. Πώς κατάφεραν οι Μπιτλς να γράψουν και να ηχογραφήσουν μαζί τέτοια τραγούδια ενώ είχαν ήδη αποφασίσει τη διάλυση του γκρουπ; «Είναι σα να κάνεις σπουδαίο σεξ, για τελευταία φορά, με μια πρώην», είπε στο περιοδικό Rolling Stone ο Ζιλ Μάρτιν, γιος του ιστορικού παραγωγού του συγκροτήματος Τζορτζ Μάρτιν. Και αυτή η «τελευταία φορά» ήταν η πρώτη και μοναδική που ηχογράφησαν με τη νέα, για την εποχή, οκτακάναλη τεχνολογία.\nΩστόσο, το «Abbey Road» (που δεν ηχογραφήθηκε εξ ολοκλήρου στο συγκεκριμένο στούντιο) δεν αναγνωρίστηκε από την αρχή ως σπουδαίο άλμπουμ. Το Rolling Stone το χαρακτήρισε «μπερδεμένο αντί για σύνθετο» και οι New York Times αποφάνθηκαν ότι τα τραγούδια «δεν είναι κάτι ιδιαίτερο». Πάντως, η Melody Maker το επαίνεσε θαυμαστικά και η Daily Telegraph έγραψε ότι είναι αδύνατο να μη σιγοτραγουδήσεις το «Here comes the sun» και το «Something» την ώρα που τα ακούς. Ενώ ο Φρανκ Σινάτρα, που παλαιότερα ήταν πολύ καχύποπτος απέναντι στους Αγγλους εισβολείς, τώρα υποδέχθηκε γενναιόδωρα το τελευταίο ως «το ωραιότερο ερωτικό τραγούδι που γράφτηκε ποτέ».\nΚαθώς περνούσαν τα χρόνια, όλο και περισσότεροι συμφωνούσαν μ’ αυτό. Αρκετοί, ώστε να καταστήσουν το «Abbey road» το πιο εμπορικό άλμπουμ των Μπιτλς. Ακόμα και το εξώφυλλο υπήρξε το δημοφιλέστερο του συγκροτήματος, αν κρίνει κανείς από το γεγονός ότι πολλοί το μιμήθηκαν, κάποτε και για να το παρωδήσουν: από τους Red Hot Chili Peppers έως τον Κάνιε Γουέστ. Και από τον Μπένι Χιλ έως τον Σνούπι και τα Μάπετς! Η συγκεκριμένη διάβαση, εξάλλου, περιλαμβάνεται από το 2010 στα αγγλικά ιστορικά μνημεία. Οπως, ίσως, και ο δίσκος που ηχογραφήθηκε στην ίδια γειτονιά…


Περιοδικό TIME: Πρόσωπο της Χρονιάς ο Ίλον Μασκ – dope.gr\nΟ διευθύνων σύμβουλος της Tesla και της SpaceX, αλλά και ο δεύτερος πλουσιότερος άνθρωπος στον κόσμο είναι σύμφωνα με το πασίγνωστο περιοδικό TIME ως το πρόσωπο της χρονιάς για το έτος 2021!\nΣυγκεκριμένα ο Ίλον Μασκ περιγράφεται ως ένας άνδρας ο οποίος έχει ως φιλοδοξία να σώσει τον πλανήτη, με τον ίδιο να παίζει καταλυτικό ρόλο και στο χρηματιστήριο, αφού με μια κίνηση του δακτύλου του μπορεί τόσο να το εκτοξεύσει, όσο και να το ρίξει δραματικά.\nΓια την ιστορία μέσα στο 2021 κατάφερε να υπογράψει συμβόλαιο συνεργασίας με τη NASA με το οποίο μεταφέρθηκαν Αμερικανοί αστροναύτες στο φεγγάρι, ενώ είχε συνεργασία και με την εταιρεία ενοικιάσεων Hertz για την πώληση 100.000 ηλεκτρικών αυτοκινήτων!\nΜάλιστα μέσα στον περασμένο Νοέμβριο πούλησε το 10% των μετοχών του της Tesla, προκειμένου να πληρώσει τους φόρους που προτίθεται να του επιβάλλει το αμερικανικό δημόσιο.\nΑξίζει να σημειωθεί πως ο Ίλον Μασκ σύμφωνα με το περιοδικό Forbes διαθέτει περιουσία ύψους 265,4 δισ. δολαρίων, με τον ίδιο στα 50 του χρόνια να διαδέχεται τον νυν πρόεδρο των ΗΠΑ, Τζο Μπάιντεν ο οποίος μαζί με την Κάμαλα Χάρις να μοιράζονται τον τίτλο.\nΑξίζει να σημειωθεί πως ο επιχειρηματίας με καταγωγή από τη Νότια Αφρική, ο οποίος πολιτογραφήθηκε υπήκοος Καναδά και κατόπιν ΗΠΑ, παρά την τεράστια περιουσία που διαθέτει, στην κατοχή του δεν βρίσκεται ούτε ένα ακίνητο, με τον ίδιο να θέλει να γίνει influencer.\nΜάλιστα ένα από τα όνειρα του είναι να εγκαταλείψει την γη και να ζήσει μόνιμα στον Άρη.\nSurvivor: Στις 26 Δεκεμβρίου η πρεμιέρα


SEVGUL ULUDAG, 04/03/2019 (τελευταία ενημέρωση 13:56)\nΜετά την επίσκεψη στη Σίντα στις 16 Νοεμβρίου 2018 και τις έρευνες που κάναμε μαζί με τον Κυριάκο Αντρέου και τους συγχωριανούς του από τη Λύση για τους δύο «αγνοούμενους» βοσκούς από τη Λύση, τους αποχαιρετούμε και πάμε στην Επηχώ (Abohor) για να συναντήσουμε έναν από τους αναγνώστες μου – έναν βασικό μάρτυρα από τη Βώνη.\nΜαζί με τον Ρωμανό Λυρίτσα και τη Sila Murat, τους νεαρούς ερευνητές της Κυπριακής Διερευνητικής Επιτροπής Αγνοουμένων, πάμε στο σπίτι του και καθόμαστε στο μπαλκόνι, πίνουμε καφέ και μιλούμε για τον πιθανό τόπο ταφής τουλάχιστον έξι «αγνοούμενων» Ελληνοκυπρίων που τους πήραν το 1974 από την εκκλησία στη Βώνη και τους σκότωσαν. Και «εξαφανίστηκαν».\nΗ Sila και ο Ρωμανός του δείχνουν τον χάρτη της Βώνης –στρατόπεδο από το 1974– και του δείχνουν πού κάνει εκσκαφές η ΔΕΑ.\nΕίχαμε δώσει αυτές τις πληροφορίες στους λειτουργούς της Κυπριακής Διερευνητικής Επιτροπής Αγνοουμένων, ξέρετε πότε; Πριν από ακριβώς 11 χρόνια! Και είχαμε επίσης γράψει για αυτό, πριν από 11 χρόνια στην εφημερίδα YeniDuzen – στις 22 Ιουλίου 2008. Πριν από 11 χρόνια στο άρθρο μας, βασισμένο στις πληροφορίες από τους αναγνώστες μας και κάποιους μάρτυρες είχαμε γράψει:\n«Μια ομάδα οκτώ ή δέκα αγνοούμενων Ελληνοκυπρίων είναι θαμμένοι στον ελαιώνα στη Βώνη. Ο αναγνώστης μας μας είχε πει τα ακόλουθα: ‘Η Κυπριακή Διερευνητική Επιτροπή Αγνοουμένων έσκαβε σε ένα σημείο κοντά στη Βώνη, ήταν η εκσκαφή ενός πηγαδιού. Η εκσκαφή αυτή συνεχίστηκε για αρκετό καιρό. Μετά ακούσαμε ότι σε εκείνο το πηγάδι είχαν βρει τα οστά μόνο ενός ατόμου. 50 μέτρα βόρεια από αυτό τον τόπο εκσκαφής, υπήρχε ένας ελαιώνας. Κάτω από αυτό τον ελαιώνα είναι θαμμένη μια ομάδα 8-10 αγνοούμενων Ελληνοκυπρίων. Αν σκάψουν στα ανατολικά αυτού του ελαιώνα, θα δουν ότι αυτή η ομάδα είναι θαμμένη εκεί.\nΠροηγουμένως, αυτή ΔΕΝ ήταν στρατιωτική περιοχή. Κάποτε παίρναμε τα ζώα μας για να βοσκήσουν εκεί. Μετά, πριν από 10-15 χρόνια, ο στρατός ξαφνικά απέκοψε την περιοχή αυτή βάζοντας συρματοπλέγματα και δεν μας επιτρεπόταν πλέον να πάμε εκεί για να βοσκήσουμε τα ζώα μας’.»\nΕνώ καθόμαστε στο μπαλκόνι του, ο μάρτυρας μας λέει ότι είχε έρθει για να τον επισκεφτεί ένας ανώτατος αξιωματικός του στρατού από τη Βώνη. Ο στρατός έκανε κάποιες εκσκαφές στην περιοχή που αναφέρει (στον ελαιώνα) και κάποια ανθρώπινα οστά είχαν έρθει στην επιφάνεια. Ο αξιωματικός του στρατού τον είχε ρωτήσει «Είχαν θαφτεί εδώ κάποιοι αγνοούμενοι;» και του είχε απαντήσει: «Ναι, υπάρχουν πληροφορίες ότι κάποιοι αγνοούμενοι είχαν θαφτεί εκεί».\nΕκείνο τον καιρό, μας εξηγεί, ο στρατός έπαιρνε χώμα με μια μπουλντόζα για να δημιουργήσουν περιμετρική προστασία γύρω από το στρατόπεδο. Επομένως, υποψιάζομαι ότι κάποια μικρά κομμάτια από ανθρώπινα οστά που είχαν βρεθεί έξω από το στρατόπεδο στη Βώνη από την Κυπριακή Διερευνητική Επιτροπή Αγνοουμένων πιθανόν να πήγαν μαζί με το χώμα που πήραν από τον ελαιώνα. Και άρα νομίζω, αν η ΔΕΑ πάρει την απόφαση να σκάψει στα μέρη για τα οποία έχουμε γράψει –τον ελαιώνα– που οι μάρτυρες μας είχαν υποδείξει πριν από 11 χρόνια και αν δεν μπορέσουν να βρουν οστά εκεί, πιθανόν να χρειαστεί να κοσκινίσουν το χώμα γύρω από το στρατόπεδο που χρησιμοποιήθηκε για να δημιουργηθεί η περιμετρική προστασία και να ψάξουν για οστά σε εκείνο το χώμα. Όμως και πάλι, δεν είμαστε εξουσιοδοτημένοι για τέτοιες αποφάσεις: Η αρχή είναι η Κυπριακή Διερευνητική Επιτροπή Αγνοουμένων και αυτή είναι μια απόφαση που αυτοί θα πάρουν ή όχι. Από αυτούς εξαρτάται. Το ανθρωπιστικό μας έργο είναι να τους δείχνουμε με συνέπεια πιθανούς τόπους ταφής, να μοιραζόμαστε εθελοντικά τις πληροφορίες και να τους βοηθούμε στην αναζήτησή τους για τους «αγνοούμενους». Αυτό μόνο.\nΕφόσον είμαστε στην Επηχώ, θέλω να δείξω στους ερευνητές και έναν άλλο πιθανό τόπο ταφής που τους είχα δείξει πριν από 11 χρόνια που δεν έχει ερευνηθεί. Είχαμε δείξει το μέρος αυτό στους λειτουργούς της ΔΕΑ αρκετές φορές και επίσης είχα γράψει αυτά που μου είχε πει ένας κύριος μάρτυρας και τα δημοσίευσα στην εφημερίδα YeniDuzen στις 12 Απριλίου 2008 και αργότερα εκείνες τις μέρες στην εφημερίδα Πολίτης.\n«Και πάλι αυτός ο άντρας που λέγεται … σκότωσε ένα άτομο μπροστά στα μάτια μου. Είχε βάλει ένα τραπέζι στο κέντρο του χωριού Επηχώ ως επίδειξη και ο … καθόταν στο τραπέζι. Ο άντρας αυτός επίσης υπηρετούσε ως διευθυντής ενός γραφείου. Ήταν αυτός που έδωσε τη διαταγή να σκοτώσουν. Φορούσε στρατιωτική στολή. Αυτός ο Τουρκοκύπριος λειτουργός είχε πει ‘Πώς μπορείς να πυροβολείς Τούρκους στρατιώτες;’ και ο Ελληνοκύπριος στρατιώτης που είχαν πιάσει είχε πει ‘Πολεμούσα’. Και μετά είπε ‘Είσαι ένοχος διότι πυροβόλησες με σφαίρα τον Τούρκο στρατιώτη’.\nΚαι μετά γύρισε και είπε ‘Όμως, θα σε αφήσουμε να φύγεις και θα πας στο Έξω Μετόχι εκεί κάτω. Υπάρχουν Ελληνοκύπριοι εκεί’.\nΑυτός ο Ελληνοκύπριος στρατιώτης είχε πάει σε κάποιες Τουρκοκύπριες στην Επηχώ για να ζητήσει νερό. Και οι γυναίκες εκείνες τον παρέδωσαν σε αυτόν τον Τουρκοκύπριο. Ο Τουρκοκύπριος αυτός είχε ένα πολυβόλο Thompson και είχε βάλει ξιφολόγχη στο όπλο αυτό και τον έσπρωχνε με την ξιφολόγχη, και είχε φέρει αυτόν τον Ελληνοκύπριο δίπλα μας. Αυτό ήταν στο κέντρο του χωριού. Ήμασταν παιδιά και βλέπαμε τις λεηλασίες εκείνες τις μέρες. Είχαν πάρει τα πράγματα που λεηλάτησαν από το Έξω Μετόχι και τα κατέγραφαν, ακόμα δεν τα είχαν διαμοιράσει. Υπήρχε μια τσάντα τύπου James Bond, άνοιξαν αυτή την τσάντα με ένα μαχαίρι και από μέσα έπεσαν πολλές φωτογραφίες. Ήταν φωτογραφίες γυμνών γυναικών, η τσάντα ήταν γεμάτη με αυτές τις φωτογραφίες. Η τσάντα αυτή ήρθε με τα πράγματα που λεηλατήθηκαν από το Έξω Μετόχι στην Επηχώ. Ο ιδιοκτήτης της τσάντας αυτής προφανώς είχε βγάλει γυμνές φωτογραφίες της φιλενάδας του. Κοιτάζαμε εκείνες τις φωτογραφίες. Υπήρχε ένα βιβλιάριο επιταγών. Ο Τουρκοκύπριος είπε ‘Το βιβλιάριο επιταγών είναι δικό μου!’ – τι καλό θα του έκανε αυτό το βιβλιάριο επιταγών;!\nΤότε είδα τον άλλο Τουρκοκύπριο να σπρώχνει τον Ελληνοκύπριο στρατιώτη προς εμάς – ο άντρας με την ξιφολόγχη. Ενώ παίζαμε με την τσάντα τύπου James Bond, ήρθαν. Σε πέντε λεπτά, έστησαν «δικαστήριο» – ήταν ο … που έστησε το δικαστήριο. Είχε άσπρα μαλλιά και ήταν ο διευθυντής ενός γραφείου για πολλά χρόνια. Πέθανε πριν από μερικά χρόνια. Έδωσε τη διαταγή [να πυροβολήσουν και να σκοτώσουν] και ο Ελληνοκύπριος στρατιώτης γύρισε και δύο σφαίρες έφυγαν από εκείνο το όπλο Thompson, μια από αυτές τον κτύπησε στον γοφό. Φώναζε και έπεσε κάτω. Ο άντρας με το όπλο Thompson, που το όνομα του ήταν …, έβαλε το πόδι του πάνω στον άντρα που έπεσε. Έβγαλε τη σακούλα του με τις σφαίρες του. Όμως είχε γεμάτο γεμιστήρα. Ο Ελληνοκύπριος ούρλιαζε… Έβαλε στις σφαίρες μια μια στο όπλο του και τον πυροβόλησε στο κεφάλι.\nΜετά του έβγαλε τα άρβυλα και είπε ‘Ελάτε παιδιά, πάρτε άρβυλα!’ ρίχνοντας τα άρβυλα σε μας. Και τον πήρε από τα πόδια και υπάρχει αυτό το ιερό που ονομάζεται Seydali στην Επηχώ, ακριβώς απέναντι από εκεί, έβαλε ένα δεμάτι άχυρο και έβαλε εκεί το σώμα του νεκρού Ελληνοκύπριου, μετά έβαλε ακόμα ένα δεμάτι άχυρο και έβαλε φωτιά και έφυγε. Τον έκαψε. Για μέρες φαίνονταν τα χέρια του νεκρού. Ξέρεις γιατί τα χέρια ενός καμένου ατόμου σηκώνονται προς τα πάνω; Ρωτά τον Θεό ‘γιατί;’.\nΝομίζω αυτός ο άντρας ήταν δάσκαλος. Ή αυτή ήταν η εντύπωση που είχα. Και μετά τον έθαψαν εκεί. Πού; Μέσα στα 200 τετραγωνικά μέτρα εκείνου του χωραφιού, είναι εκεί. Τον έθαψαν επιφανειακά. Τα πόδια του είχαν καεί εντελώς.»\nΜετά από 11 χρόνια, δείχνουμε ξανά το μέρος αυτό – δεν έχουν γίνει εκσκαφές εδώ. Ο μάρτυράς μου τους λέει ότι πριν από χρόνια, μια μέρα άρχισε να παίρνει χώμα από εδώ και οι χωριανοί του είχαν πει να σταματήσει. «Θα βρεις τα οστά εκείνου του Ελληνοκυπρίου που θάψαμε εκεί. Μην πάρεις χώμα από εκεί» του είχαν πει. Μας το είχε πει αυτό αρκετές φορές στη διάρκεια των ετών καθώς ερχόμασταν να τον δούμε με άλλους ερευνητές της ΔΕΑ. Είχε δείξει αρκετές φορές το μέρος αυτό στη ΔΕΑ. Είχαμε δείξει το μέρος αυτό μαζί και με άλλους μάρτυρες, συμπεριλαμβανομένου του ατόμου που ήταν τότε παιδί που είχε δει την ταφή με τα μάτια του. Τίποτε δεν έγινε μέχρι τώρα έτσι χωρίς να χάσουμε την προσοχή μας ότι χρειάζεται να συνεχίσουμε να βοηθούμε τους συγγενείς των «αγνοουμένων», δείχνουμε το μέρος για ακόμα μια φορά στον Ρωμανό και τη Sila.\nΕνώ βρισκόμαστε εκεί, ένας Τουρκοκύπριος από την περιοχή μας προσεγγίζει για να δει τι κάνουμε.\n«Νοικιάζω το μέρος αυτό» λέει.\nΔΙΑΓΩΝΙΣΜΟΣ : LEGO MOVIE 2 VIDEOGAME (PS4)Τσέχικη υπόθεση το Cyprus Sunshine Cup 2019 – Iκανοποίηση για τη μεγάλη συμμετοχή (pics)


1080 Views February 10, 2020 No Comments ΣΥΝΕΝΤΕΥΞΕΙΣ ΣΥΓΓΡΑΦΕΩΝ admin\nΣυγγραφέας του βιβλίου «Πλανόδιοι έρωτες» – Εκδόσεις «Μπαρμπουνάκης»\nΓνωρίζω τον Άγγελο Κολοκοτρώνη περισσότερες από τρεις δεκαετίες και η χαρά μου για τη σημερινή συνέντευξη είναι μεγάλη. Στο διάβα αυτών των δεκαετιών η ζωή του μπορεί να άλλαξε και οι προτεραιότητές του επίσης. Ένα πράγμα παραμένει ίδιο πάνω του. Το ιδιαίτερο χιούμορ του. Ένα χιούμορ, που μπορεί τη μια στιγμή να σε κάνει να χαμογελάσεις και να νιώσεις όμορφα και την άλλη στιγμή να σε καθηλώσει με τη σοβαρότητά του. Το ίδιο ακριβώς ένιωσα διαβάζοντας το βιβλίο του. Πίσω από κάθε του λέξη, μέσα σε κάθε του πρόταση κρύβονται σκέψεις που κρατούσε φυλαγμένες πολλά χρόνια και σαν χείμαρρος βρήκαν τον συγγραφικό δρόμο για να το τοποθετηθούν σε μια λευκή σελίδα. Εκείνο το στοιχείο που κάνει πιο ενδιαφέροντες τους ήρωές του είναι ο αυτοσαρκασμός, που ο Άγγελος διαθέτει σε υπερθετικό βαθμό. Οι πρωταγωνιστές του μιλούν με τις αλήθειες τους κατευθείαν στην καρδιά μας γιατί όλοι έχουν κάτι από τη δική του καρδιά. Άλλωστε το δήλωσε και στο Vivlio-life: «Οι πλανόδιοι έρωτες» γράφτηκαν με καρδιά…\nΟι «έρωτές» σας δεν περιφέρονται πλέον. Από πλανόδιοι βρήκαν μόνιμη εγκατάσταση σε μια έκδοση αξιώσεων. Πώς νιώθετε που βγήκαν από το συρτάρι σας και βρίσκονται στα βιβλιοπωλεία;\nΘα περιφέρονται για αρκετό καιρό στο θεατρικό σανίδι, σύμφωνα με ένα εκτεταμένο πρόγραμμα, που περιλαμβάνει και περιοδείες του θιάσου, σε άλλα σημεία τής Βόρειας Ελλάδας. Δεν βγήκαν από κανένα συρτάρι μου. Τα έγραψα με την καρδιά, μέσα σε λίγες ημέρες, αφού με την καρδιά τα λες και τα γράφεις καλύτερα.\nΠόσο κράτησε η περιπλάνησή τους; Αν τους αναζητήσουμε θα τους βρούμε σε κάποιες πρόχειρες σημειώσεις σας εκείνων των χρόνων χωρίς, ηλεκτρονικούς υπολογιστές, διαδίκτυο και κινητό;\nΤους πλανόδιους (την πρώτη δραματική κομεντί), τους έγραψα μέσα σε δυο ημερόνυχτα. Προφανώς τους κουβαλούσα μέσα μου, πολλά χρόνια!\nΜιλήστε μας για την πρώτη από τις πέντε ιστορίες του βιβλίου σας. Ποιοι είναι οι «Πλανόδιοι έρωτες» που τους επιλέξατε και ως τίτλο του βιβλίου;\nΠίσω από μια χιουμοριστική, φανταστική ιστορία, υπάρχουν δραματικά στοιχεία που συναντάμε στην καθημερινή ζωή, σε ό,τι αφορά τις σχέσεις των ανθρώπων με τους γύρω τους, αλλά και την πολιτική.\nΠολύ σύντομα θ’ ανέβουν και στο θεατρικό σανίδι. Το μικρό αλλά ιδιαίτερα ζεστό θέατρο «Μαίωτρον» και ο Κατερινιώτης σκηνοθέτης Σταύρος Παρχαρίδης θα κάνουν τους … έρωτές σας παράσταση. Ήταν κάτι που το επιδιώξατε;\nΝαι, φυσικά επιδίωξα να παιχθεί στο θέατρο το έργο μου. Γι΄ αυτό το έγραψα άλλωστε! Όσο για το πολύ σύντομα, έχετε δίκιο. Εγώ γράφω γρήγορα και ο σκηνοθέτης Σταύρος Παρχαρίδης αντιλαμβάνεται γρήγορα, ως ένας από τους σπάνιας ικανότητας σκηνοθέτες του καιρού μας.\nΘα έχετε το… δικαίωμα παρέμβασης ή υπόδειξης στη σκηνοθετική προσέγγιση του Σταύρου;\nΌχι φυσικά. Ο κ.Παρχαρίδης ξέρει πολλά περισσότερα από μένα για το θέατρο. Εγώ έγραψα ένα κείμενο. Η μεταφορά του στο σανίδι είναι έργο του σκηνοθέτη. Κάναμε πολλές συζητήσεις, αλλά η γνώμη του υπερισχύει. Δεν θεωρώ ότι είμαι αλάθητος. Αντιθέτως μαθαίνω από υποδείξεις ανθρώπων που ξέρουν περισσότερα από εμένα.\n«Όσα ξέρει μια γυναίκα» είναι η μοναδική δραματική κομεντί ανάμεσα στις ιστορίες που συνθέτουν την έκδοσή σας. Τελικά πόσα ξέρει μια γυναίκα…;\nΚανένας! Και κυρίως ένας άνδρας- δεν μπορεί να ξέρει, όσα ξέρει μια γυναίκα. Ο τίτλος, γραμμένος από έναν άνδρα, μπορεί να εκληφθεί και ως χιουμοριστικός!\nΠοια είναι τα «Χαιρετίσματα από τον άλλο κόσμο» που μας μεταφέρει το πρώτο μονόπρακτό σας;\nΕίναι μια υπέρβαση από τα εγκόσμια και πάμε στα υπερκόσμια. Είναι η εναγώνια αναζήτηση του ανθρώπου, για το τι γίνεται μετά θάνατον, τις συνέπειες για όσα πράττει στη ζώσα πραγματικότητα και έχει τη δυνατότητα, κατά υπερβατικό τρόπο, όταν… φεύγει από τον μάταιο τούτο κόσμο, να κάνει έναν απολογισμό της ζωής του! Θα προδώσω τον μύθο αν πω περισσότερα.\nΚαι για πείτε μας, λοιπόν, τι νέα έχουμε από «Τα τελευταία επιτεύγματα της αεροναυτικής»;\nΚανένα νέο. Ένας ομιλητής καλείται να αναπτύξει το θέμα αυτό, αλλά του είναι παντελώς άγνωστο. Καταλήγει να διηγείται τα οικογενειακά του βάσανα. Το μονόπρακτο χρησιμοποιεί ένα εφεύρημα του΄Αντον Τσέχωφ, όπως αυτό ξετυλίγεται στο μονόπρακτό του «Οι βλαβερές συνέπειες του καπνίσματος».\nΜπορούμε να βρούμε «Ένα σκυλάκι συντροφιάς» άραγε «Πάνω σε μια παρτίδα τάβλι»; Τι προκύπτει από τα δυο αυτά μονόπρακτά σας;\nΚαθημερινές ιστορίες, με πικρό χιούμορ.\nΤο εξώφυλλό σας είναι απόλυτα σχετικό με τον τίτλο του βιβλίου. Παρακολουθώντας τις διαδικτυακές σας αναρτήσεις πολλές φορές παρατήρησα την ρομαντική σας εικαστική παρέμβαση. Και ζωγράφος λοιπόν;\nΜεγάλη κουβέντα. Δεν είμαι ζωγράφος. Απλώς χρησιμοποιώ την εφαρμογή «ζωγραφική» στο διαδίκτυο και «κατασκευάζω» μερικές εικόνες, με το «ποντίκι» και νομίζω ότι είμαι ο πρώτος που το κάνει αυτό στην Ελλάδα. Με αφέλεια μάλλον και για να διαχειρίζομαι τον χρόνο μου και, κυρίως, την… εφηβεία μου! Μου κάνει εντύπωση ότι σε μερικούς αρέσουν! Όσο για το «ρομαντικός», το παραδέχομαι. Ποιος άλλος θα έγραφε –αν δεν ήταν ρομαντικός- βιβλίο, σε μια χώρα, που είναι τρίτη στον κόσμο, από το τέλος, σε ανάγνωση βιβλίων;\nΌπως έγραψαν οι καλοί συνάδελφοι, οι «Πλανόδιοι έρωτες» έρχονται να καλύψουν ένα μεγάλο κενό που δημιουργήθηκε εδώ και χρόνια στις θεατρικές εκδόσεις. Ποιος είναι ο λόγος που έχει χάσει το ενδιαφέρον του αυτό το συγγραφικό κεφάλαιο;\nΔεν νομίζω ότι είναι έτσι. Υπάρχουν αρκετοί που γράφουν παρόμοια έργα. Ο κ. Παρχαρίδης επί παραδείγματι, έχει γράψει αριστουργηματικά έργα. Ώρα είναι να τους ανακαλύψουμε. Στην περίπτωσή μου έπαιξε ρόλο ότι επί πενήντα χρόνια εξάσκησα το δημοσιογραφικό επάγγελμα και γύρω μου βρέθηκαν πολλοί συνάδελφοι, που για λόγους συναδελφικότητας, έδειξαν ενδιαφέρον. Αυτό είναι όλο.\nΤα χρόνια που είχα την ευκαιρία να κινούμαι στον ίδιο χώρο μ’ εσάς, αυτό που θυμάμαι ήταν το ιδιαίτερο χιούμορ σας. Μια σας και μόνο λέξη ήταν αρκετή να ελαφρύνει τη βαριά ατμόσφαιρα μιας τραγικής είδησης ή μιας δύσκολη μέρας. Μέσα από το χιούμορ όμως μπορείς να περάσεις και τα πιο μεγάλα μηνύματα. Το επιχειρήσατε μέσα από την πρώτη σας συγγραφική δουλειά;\nΦυσικά. Είναι ο τρόπος να διαχειρίζομαι τις δυσκολίες και αυτό νομίζω ότι με χαρακτηρίζει. Να μην ξεχνάμε άλλωστε ότι το χιούμορ πηγάζει από τη θλίψη. Πέρασα πολλά δύσκολα χρόνια, που κανένας δεν ξέρει τίποτα γι’ αυτά. Πολύ περισσότερο όταν θήτευσα σε έναν εξόχως ανταγωνιστικό χώρο, όπου συχνά περισσεύει το «εγώ» και με τα έργα μου επιχειρώ αυτό να το διακωμωδήσω, ακόμη και αυτοσαρκαζόμενος.\nΛένε πως αν ψάξεις στις σελίδες ενός βιβλίου κάπου θα βρεις τον συγγραφέα. Είτε ανάμεσα σε πρόσωπα, είτε μέσα σε καταστάσεις που περιγράφει. Εσάς θα σας συναντήσουμε κάπου κύριε Κολοκοτρώνη διαβάζοντας τα μονόπρακτα και τη δραματική σας κομεντί;\nΝαι, θα με συναντήσετε ανάμεσα στο γέλιο και στο δάκρυ. Συχνά το γέλιο στα γραπτά μου είναι δάκρυ και μάλλον εύκολα θα το διαπιστώσει κανείς αυτό, αν είναι στοιχειωδώς παρατηρητικός Δεν χαρίστηκα ούτε καν στον ίδιο μου τον εαυτό. Βρίσκομαι πίσω από κάθε αράδα των κειμένων μου. Προσπάθησα να πω μόνο αλήθειες, με όποιο κόστος.\nΟ γενικός τίτλος «Πλανόδιοι έρωτες», που δόθηκε στην έκδοση αυτή, αφορά το πρώτο, χρονικά, έργο του συγγραφέα, δηλαδή την ομότιτλη δραματική κομεντί, σε τρείς πράξεις. Είναι μια φανταστική ιστορία ενός ζεύγους και δυο άλλων προσώπων, ενός κηπουρού και μιας οικιακής βοηθού. Αναδεικνύονται κωμικά και τραγικά γεγονότα, με ανατροπές και εκπλήξεις. Ο συγγραφέας, κάτω από την επιφάνεια της χιουμοριστικής του διάθεσης «αφηγείται» ουσιαστικά ένα δράμα, με έντονα συναισθηματικά στοιχεία. Στο επόμενο έργο, (Δραματική κομεντί, σε τρεις πράξεις), με τίτλο «Όσα ξέρει μια γυναίκα», καυτηριάζονται καταστάσεις και γεγονότα της κοινωνικής και πολιτικής ζωής, με ανατροπές επίσης, αλλά και μια στυφή γεύση για όλα αυτά, που όχι σπάνια εμφανίζονται στη ζώσα πραγματικότητα. Πίσω από την κωμωδία, κρύβεται μια τραγωδία, στο τέλος της οποίας, όπως πάντα, επέρχεται «η των τοιούτων παθημάτων κάθαρσις» Ακολουθεί το μονόπρακτο «Χαιρετίσματα από τον άλλον κόσμο», με εμφανή βιωματικά στοιχεία, ευσχήμως παραλλαγμένα, με εναγώνιες αναζητήσεις του ανθρώπου, σε θέματα αυτογνωσίας και προβληματισμού περί της αξίας της ζωής και των πράξεών του. Και, με μια έκπληξη στο τέλος. Στο μονόπρακτο «Οι τελευταίες εξελίξεις της αεροναυτικής και του διαστήματος», είναι σαφής η επιρροή ενός εφευρήματος του Άντον Τσέχωφ, καθώς το κεντρικό πρόσωπο, δεν έχει ιδέα, για το θέμα που αναπτύσσει. Λέει τον πόνο του, για τις οικογενειακές και άλλες περιπέτειές του! Στο μονόπρακτο «Ένα σκυλάκι συντροφιάς», με σαρκαστικό τρόπο ασκείται κριτική για την καθημερινή συμπεριφορά του νεοέλληνα. Τέλος στο μονόπρακτο «Πάνω σε μια πατρίδα τάβλι», δυο τύποι ανταλλάσσουν απόψεις για τη ζωή, τον θάνατό και την ματαιότητα του κόσμου τούτου.\nΟ Άγγελος Κολοκοτρώνης γεννήθηκε στη Θεσσαλονίκη το 1948. Σπούδασε πολιτικές επιστήμες στο Πάντειο Πανεπιστήμιο. Είναι παντρεμένος και έχει δύο θυγατέρες. Εξελέγη βουλευτής Α΄ Θεσσαλονίκης στις Εθνικές εκλογές της 4ης Οκτωβρίου 2009.\nΒραβεύθηκε, ως δημοσιογράφος, τον Δεκέμβριο του 2008, από το Ίδρυμα της Βουλής για τον Κοινοβουλευτισμό και τη Δημοκρατία, για την προσφορά του στη Δημοκρατία και στον Κοινοβουλευτισμό.\nΩς βουλευτής , στην διάρκεια μιας θητείας: Κατέθεσε 1048 ερωτήσεις στη Βουλή, με προβλήματα φορέων της Θεσσαλονίκης και άλλων περιοχών της χώρας, καθώς και ερωτήσεις για ευρύτερα κοινωνικά, οικονομικά, εκπαιδευτικά, πολιτιστικά, και άλλα θέματα. – Εισηγήθηκε στις επιτροπές και την Ολομέλεια του Κοινοβουλίου 18 νομοσχέδια. – Μετείχε στις επιτροπές Δημόσιας Διοίκησης, Δημόσιας Τάξης και Δικαιοσύνης, Προστασίας του Πολίτη καθώς και της Βιβλιοθήκης της Βουλής. -Πραγματοποίησε 100 αγορεύσεις στην ολομέλεια της Βουλής – Σύμφωνα με τα επίσημα στοιχεία της Βουλής, κατετάγη δέκατος μεταξύ των τριακοσίων βουλευτών κοινοβουλευτική δραστηριότητα και πρώτος μεταξύ των νεοεκλεγέντων βουλευτών.- Περιόδευσε στη Βόρεια Ελλάδα περισσότερες από 15 φορές. Του ανατέθηκε η εξαιρετικής σημασίας ευθύνη του αναπληρωτή κοινοβουλευτικού εκπροσώπου του κόμματος.\nΈκλεισε πρόσφατα σαράντα χρόνια δημοσιογραφικής δουλειάς. Είναι μέλος της Ένωσης Συντακτών Ημερησίων Εφημερίδων Μακεδονίας- Θράκης από το 1986.\n• Υπήρξε αρχισυντάκτης στις εφημερίδες “Μακεδονία” και “Ελληνικός Βορράς”. • Διευθυντής ειδήσεων στην «ΤV Μακεδονία», καθώς και στον τηλεοπτικό σταθμό «NEW CHANNEL». • Γενικός διευθυντής της “Ωμέγα τηλεόρασης”.\n• Αρχισυντάκτης στο ραδιοφωνικό σταθμό Μακεδονίας της ΕΡΤ-3 και στο “Ράδιο Μακεδονία-κανάλι ένα”. – Διετέλεσε δυο φορές διευθυντής του Δημοτικού Ραδιοφώνου Θεσσαλονίκης. • Επί μια δεκαετία υπήρξε διευθυντής της εφημερίδας ” Η Πρόοδος” Σερρών. • Ίδρυσε στις Σέρρες τις εφημερίδες “Σερραϊκός Τύπος” και “Νέα Εποχή” και συνεργάστηκε με πολλά περιοδικά της Θεσσαλονίκης και των Αθηνών. – Επί σειρά ετών είχε πρωινή εκπομπή στο ραδιοφωνικό σταθμό FM100 και ενημερωτικές εκπομπές στην ΕΡΤ 3, στην TV100, στην TV Μακεδονία και σε άλλους τηλεοπτικούς σταθμούς.- Εκλέχθηκε δυο φορές στο Συμβούλιο Τιμής και Δεοντολογίας της Ένωσης Συντακτών Ημερησίων Εφημερίδων Μακεδονίας- Θράκης, ως πλειοψηφών σύμβουλος και προεδρεύων. – Εκπροσώπησε την Ένωση Συντακτών Ημερησίων Εφημερίδων Μακεδονίας- Θράκης, στο διοικητικό συμβούλιο του Αθηναϊκού Πρακτορείου Ειδήσεων, με ομόφωνη απόφαση της διοίκησης των δημοσιογράφων. – Εκπροσώπησε την Ένωση Συντακτών Ημερησίων Εφημερίδων Μακεδονίας- Θράκης, δύο φορές στην επιτροπή του Πανεπιστημίου Αθηνών, για το βραβείο «Αλέκος Λιδωρίκης».\nΈχει διδάξει δημοσιογραφία στη Σχολή δημοσιογραφίας του Αριστοτελείου Πανεπιστημίου Θεσσαλονίκης, στο Πανεπιστήμιο Μακεδονίας, στη Σχολή Δικαστών και σχεδόν σε όλες τις σχολές Ι.Ε.Κ..\n• Έχει βραβευθεί από το Ίδρυμα της Βουλής των Ελλήνων, για τον Κοινοβουλευτισμό και τη Δημοκρατία, για την προσφορά του στη Δημοκρατία και στον Κοινοβουλευτισμό. – Από την Κυπριακή Εστία Βορείου Ελλάδος, από τον τότε Πρόεδρο της Κύπρου Γλαύκο Κληρίδη, για την προσφορά του στα εθνικά θέματα. – Από τη Θρακική Εστία Βορείου Ελλάδος, για τη συμβολή του στα εθνικά θέματα. Από τα συνεργαζόμενα προσφυγικά σωματεία των Σερρών για τη συμβολή του στην εθνική μνήμη του Ελληνισμού της Μικράς Ασίας. – Από την Τοπική Αυτοδιοίκηση Σερρών για τη δημοσιογραφική προσφορά στο νομό. – Από την εφημερίδα “Ελληνικός Βορράς”, για το ήθος και την εργατικότητά του.- Από την “ΤV Μακεδονία”, για την οργάνωση του δημοσιογραφικού τμήματος. – Και από πλήθος άλλων συλλόγων και σωματείων, για την προσφορά του στο κοινωνικό σύνολο.\nΕκτός από τους «Πλανόδιους έρωτες» έγραψε: «ΑΝΑΜΕΣΑ ΣΤΟ ΠΛΗΘΟΣ» (Χρονογραφήματα), «Ο ΧΟΡΤΙΑΤΗΣ» (Ιστοριογραφική αναφορά). Πολιτικές αναλύσεις, άρθρα και χρονογραφήματά του, δημοσιεύθηκαν σε εφημερίδες και περιοδικά της Θεσσαλονίκης, των Αθηνών και άλλων πόλεων.


ΔΥΟ ΜΟΥΣΙΚΕΣ ΣΥΝΑΝΤΗΣΕΙΣ ΣΤΟ ΟΜΗΡΕΙΟ - ChiosPress.net\nΔΥΟ ΜΟΥΣΙΚΕΣ ΣΥΝΑΝΤΗΣΕΙΣ ΣΤΟ ΟΜΗΡΕΙΟ\nΤρίτη, 12 Δεκεμβρίου 2017 22:49\n«Χωρίς μουσική, η ζωή θα ήταν ένα λάθος» είπε ο Νίτσε, και ο Δεκέμβριος στα Ομηρείου Έργα κινείται σε μουσικά μονοπάτια. Το Σάββατο, 16/12 στις 8:30 μμ., έχουμε τη χαρά να φιλοξενούμε τον Δημήτρη Σέμση, βιολί, και την Δήμητρα Μαντζουράτου, πιάνο, σε μία ιδιαίτερα ξεχωριστή μουσική βραδιά. Θα ερμηνεύσουν έργα του 19ου και 20ου αιώνα και το πρόγραμμα που θα ακούσουμε είναι:\nAlfred Schnittke: Σουίτα σε παλιό στυλ\nHenri Wieniawski: Polonaise Brillante, op. 21\nAntonín Dvořák, Σονατίνα op. 100 σε σολ μείζονα, για πιάνο και βιολί\nLarghetto – Poco più mosso – Tempo I\nScherzo, Molto vivace – Trio\nFinale, Allegro molto – Molto tranquillo – Tempo I – Molto tranquillo – Tempo I\nΜίκης Θεοδωράκης, Σονατίνα No 1, για βιολί και πιάνο\nΚαι στις 17/12, στις 11 το πρωί, θα απολαύσουμε ένα ευχάριστο μουσικό κυριακάτικο πρωινό, με συντροφιά τους ήχους του βιολιού και του πιάνου και με μία διάθεση εξερεύνησης, διερεύνησης και ανάλυσης. Πώς ξεκινάμε; Για να δημιουργηθεί ένα μουσικό έργο χρειάζεται στην αρχή μία καλή κεντρική ιδέα (όχι απαραίτητα μουσική). Για να το δείξουμε και να το κατανοήσουμε αυτό, θα “κομματιάσουμε” μερικά έργα και θα τα ξανα-συναρμολογήσουμε, αποκαλύπτοντας ίσως την σημαντικότερη μουσική φόρμα της κλασσικής και ρομαντικής περιόδου της μουσικής, αυτήν της φόρμας “Σονάτα”. Και η πρωινή μας μουσική βόλτα θα ολοκληρωθεί με ένα μουσικό παραμύθι, γεμάτο φαντασία και ευαισθησία!\nΟ Δημήτρης Σέμσης γεννήθηκε στο Μόναχο το 1959. Κατάγεται από οικογένεια της οποίας οι μουσικές ρίζες βρίσκονται στις αρχές του 19ου αιώνα. Βιολί τον έμαθε ο πατέρας του Μιχάλης Σέμσης, ενώ αργότερα συνέχισε τις σπουδές του με τους παιδαγωγούς Τίμπορ Βάργκα και Οττο Μπύχνερ στις Ακαδημίες Μουσικής του Ντέτμολντ και του Μονάχου, καθώς και με τον καθηγητή Αλεξάντερ Πάβλοβιτς στο Πανεπιστήμιο του Βελιγραδίου. Είναι διπλωματούχος του Ωδείου Αθήναιον και του Βασιλικού Κολεγίου Μουσικής του Λονδίνου. Επί δύο χρόνια ήταν μέλος της περίφημης Ορχήστρας Μπαχ του Μονάχου, υπό την διεύθυνση του Καρλ Ρίχτερ. Επί μία δεκαετία ήταν εξάρχων της ορχήστρας δωματίου “Ελληνική Καμεράτα” που ίδρυσε ο πατέρας του Μιχάλης Σέμσης και στη συνέχεια στο Μέγαρο Μουσικής Αθηνών εξάρχων της “Καμεράτα-Ορχήστρας των Φίλων της Μουσικής” της οποίας είναι και συνιδρυτής, από την ίδρυση της μέχρι τον Ιούνιο του 1997.\nΈχει εμφανιστεί ως σολίστ με συμφωνικές ορχήστρες και ορχήστρες δωματίου και έχει συμπράξει σε συναυλίες μουσικής δωματίου στην Ελλάδα, Γαλλία, Ελβετία, Ιταλία, Ουκρανία, Σερβία, Αγγλία, Γερμανία, Αυστρία, Βουλγαρία, Τουρκία, ΗΠΑ, Τουρκία, Ρουμανία και Βέλγιο. Έχει πραγματοποιήσει πολλά ειδικά προγράμματα για νέους και παιδιά τόσο στο Μέγαρο Μουσικής Αθηνών όσο και σε όλη την Ελλάδα απ’ την Θράκη μέχρι την Κρήτη καθώς και σειρές ανοιχτών μαθημάτων με σκοπό την γνωριμία και εξοικείωση των νέων με την κλασσική μουσική. Είναι ιδρυτικό μέλος του Τρίο “Opus I” με το οποίο παρουσιάζει πλήθος προγραμμάτων στην Αθήνα και σε πολλές πόλεις της Ελλάδας. Είναι καθηγητής βιολιού στο ωδείο Ορφείο. Από τον Ιανουάριο 1999 ήταν Εξάρχων της Εθνικής Συμφωνικής Ορχήστρας της Ελληνικής Ραδιοφωνίας και Τηλεόρασης ως τον Οκτώβριο 2003 οπότε και κατέλαβε την ίδια θέση στην Κρατική Ορχήστρα Αθηνών.\nΤο 2011 ανέλαβε την καλλιτεχνική και μουσική διεύθυνση της ορχήστρας νέων του συλλόγου “οι Φίλοι της Μουσικής” Camerata junior της οποίας τα δύο τμήματα (παιδικό και εφηβικό) διευθύνει και διδάσκει σε εβδομαδιαίες δοκιμές και με την οποία παρουσίασε προγράμματα στο Μέγαρο Μουσικής Αθηνών και Θεσσαλονίκης, την Μεγάλη Μουσική Βιβλιοθήκη “Λίλιαν Βουδούρη”, το κέντρο πολιτισμού «Ελληνικός Κόσμος», τον Πύργο Βασιλίσσης, το Ευρωπαϊκό Κέντρο Δελφών, το πνευματικό κέντρο του Δήμου Παλαιού Φαλήρου, τον Φιλοπρόοδο Όμιλο Υμηττού αλλά και σε σχολεία και νοσοκομεία.\nΗ Δήμητρα Μαντζουράτου γεννήθηκε στην Αθήνα. Ξεκίνησε τις μουσικές της σπουδές στο Ελληνικό Ωδείο (τάξη Αναστασίας Κουναλάκη). Το 1997 πήρε δίπλωμα πιάνου με βαθμό άριστα παμψηφεί, Α’ βραβείο, χρυσό μετάλλιο εξαιρετικής ιδιοφυΐας και χρηματικό έπαθλο εις μνήμην Τουρνάισεν (τάξη Μπέττυς Γαϊτάνου). Ακολούθως, μετά από τριετείς σπουδές στο Koninklijk Conservatorium Brussel στο Βέλγιο, (τάξη Daniel Blumenthal) και με υποτροφία του Ιδρύματος Κρατικών Υποτροφιών, έλαβε μεταπτυχιακό δίπλωμα στο πιάνο. Είναι κάτοχος πτυχίου Αρμονίας, Αντίστιξης και Φούγκας, πτυχιούχος του Τμήματος Μουσικών Σπουδών του Πανεπιστημίου Αθηνών και Διδάκτωρ Μουσικολογίας του Πανεπιστημίου Αθηνών.\nΈχει συμμετάσχει ως ερμηνεύτρια σε Master Classes των M. Tirimo, N. Petrov, F. Wibaut, P. Badura - Skoda, B.Ringeissen, D. Pollack και έχει παρακολουθήσει ως ενεργό μέλος τα καλοκαιρινά μαθήματα στην Ακαδημία Mozarteum του Salzburg (τάξη S. Dorensky και τάξη J. Lateiner). Από τo 2008 έως το 2012 συμμετείχε στο Διεθνές Forum για φλάουτο και πιάνο που διοργανώθηκε στο Diekirch του Λουξεμβούργου. Έχει δώσει συναυλίες ως σολίστ και ως μέλος σχημάτων μουσικής δωματίου στην Ελλάδα και στο εξωτερικό, ερμηνεύοντας μεταξύ άλλων, έργα Ελλήνων συνθετών, αρκετά από τα οποία σε πρώτη εκτέλεση. Διδάσκει πιάνο στο μουσικό σχολείο Ιλίου.\nΒραδιά Μουσικής Δωματίου, Σάββατο, 16/12\nΏρα έναρξης: 20:30 μμ.\n«Η φόρμα Σονάτα και ένα μουσικό παραμύθι», Κυριακή, 17/12


Ξεπέρασε τον Ραούλ ο Μέσι - Champions League - SPORT 24\nΕπιμέλεια: Sport24.gr Δημοσίευση: 02 Νοε. 2016 08:55\nΟ Λιονέλ Μέσι καταρρίπτει το ένα ρεκόρ μετά το άλλο. Διαβάστε το νέο επίτευγμα του Αργεντινού, έπειτα απ' το γκολ που σημείωσε κόντρα στη Μάντσεστερ Σίτι στη χθεσινή (1/11) αναμέτρηση (VIDEOS).\nΤο ένα ρεκόρ μετά το άλλο "σπάει" ο Λιονέλ Μέσι. Στη χθεσινή (1/11) αναμέτρηση κόντρα στη Μάντσεστερ Σίτι (3-1) ο Αργεντινός ξεπέρασε τον Ραούλ Γκονθάλεθ στα γκολ στη φάση των ομίλων του Champions League.\nΓια την ακρίβεια, ο Ραούλ έχει σκοράρει 53 φορές σε παιχνίδια για τους ομίλους της διοργάνωσης, φορώντας τις φανέλες των Σάλκε και Ρεάλ Μαδρίτης. Πλέον, ο πρώην αρχηγός της "Βασίλισσας" βρίσκεται στη δεύτερη θέση της σχετικής λίστας, μιας κι ο Μέσι αποδείχθηκε για ακόμη μια φορά... Άγγλος στο ραντεβού απέναντι στη Σίτι και "πάτησε" κορυφή με 54 τέρματα.\nΑξίζει να σημειωθεί, ότι ο Κριστιάνο Ρονάλντο έχει βρει δίχτυα 51 φορές. Επιπλέον, ο σούπερ σταρ της Μπαρτσελόνα έφτασε τα 90 γκολ στο Champions League και πλέον μείωσε στα πέντε τέρματα τη διαφορά απ' τον Ρονάλντο.\nΜάλιστα, το πρώτο γκολ του Λιονέλ Μέσι στο Champions League ήρθε ακριβώς 11 χρόνια πριν (2/11/05) απέναντι στον Παναθηναϊκό (5-0).\n08:17 ΠΑΝΑΘΗΝΑΪΚΟΣ Αρνητική απάντηση για χρήματα από τον Αλαφούζο\n07:57 EUROLEAGUE Φάση της βραδιάς η συνεργασία Πρίντεζη-ΜακΛιν\n07:50 ΣΤΙΒΟΣ Η βραδιά της Στεφανίδη στο Μονακό!\n07:44 ΠΟΛΟ Νέα νίκη του Ολυμπιακού κόντρα στην εθνική Κίνας\n07:31 A1 ΒΟΛΕΪ ΓΥΝΑΙΚΩΝ Aγωνιστική αφιερωμένη στην ημέρα για την εξάλειψη της βίας κατά των γυναικών\n07:20 ΣΠΟΡ Βασιλειάδης: "Τα κράτη θα πρέπει να θέσουν κι αυτά τους ελάχιστους κανόνες"


Αλλαξε ο Μανωλιός κι έβαλε τα ρούχα του αλλιώς;\nΔεν ξέρω αν ο ανασχηματισμός πρόκειται να αλλάξει τίποτα ή αν έγινε μόνο για λόγους επικοινωνιακούς. Το γεγονός όμως ότι δεν θα ξαναδώ για καιρό την μούρη του πιο αποτυχημένου υπουργού οικονομικών (θυμηθείτε την ανεκδιήγητη απογραφή του, πράξη που κατατάχθηκε μέσα στις 100 μεγαλύτερες οικονομικές γκάφες της χρονιάς σε ολόκληρο τον κόσμο από το Financial Times, το εγκυρότερο οικονομικό έντυπο παγκοσμίως), μου είναι αρκετό για να χαρακτηρίσω τον ανασχηματισμό του Κωστάκη πετυχημένο. Ο Γιωργάκης μπορεί να λέει την - ομολογουμένως εύστοχη παρατήρηση - ότι μπορεί δηλαδή το καράβι να άλλαξε κωπηλάτες αλλά ο καπετάνιος συμβουλεύεται την ίδια χαλασμένη πυξίδα, παραβλέπει όμως ότι έφυγε από το καράβι ένα τρωκτικό που έτρωγε το σκαρί του.\nΤώρα που το ξανασκέφτομαι, βάσει λογικής δεν περιμένω να αλλάξει τίποτα. Ψυχολογικά όμως θα αλλάξουν πολλά. Θα μπορώ να ξαναδώ ειδήσεις! Θα μπορώ να ξαναφάω μπροστά στην τηλεόραση!\nΔΕΗ. Όπως: Δεν Έχουμε Ηθική\nΘυμάστε εκείνη την ιστορία που η Δ(εν)Ε(χουμε)Η(θική) βρέθηκε κατηγορούμενη για μερικές από τις μονάδες της, τις οποίες είχε υποχρέωση να τις αναβαθμίσει για περιβαλλοντικούς λόγους αλλά ποτέ δεν το έκανε; Τότε υπήρξε ο κίνδυνος η ΔΕΗ να μην πάρει τις απαιτούμενες άδειες αφού κάποιες μονάδες της δεν πληρούσαν τους ήδη χαλαρούς περιβαλλοντικούς όρους. Τι κάνει τότε το Υπ. Ανάπτυξης; Κάνει μια ρύθμιση ώστε να μπορεί η ΔΕΗ να πάρει μια άδεια για όλες τις μονάδες τις ανεξαιρέτως, καταργώντας με αυτόν τον τρόπο τον περιβαλλοντικό έλεγχο για κάθε μονάδα. Με αυτό το κόλπο, μια μονάδα της ΔΕΗ που δεν έχει μελέτη περιβαλλοντικών επιπτώσεων και/ή δεν πληροί τους υποχρεωτικούς περιβαλλοντικούς όρους θα μπορεί να λειτουργήσει κανονικότατα, μια και θα έχει εξασφαλίσει μια γενική άδεια λειτουργίας. Υπόψιν ότι η μελέτη περιβαλλοντικών επιπτώσεων είναι υποχρεωτική και για την μικρότερη βιοτεχνία.\nΑντιδράσεις; Μόνο μερικοί ρομαντικοί εκπρόσωποι περιβαλλοντικών οργανώσεων. Στην πρίζα της Ελλάδος, ποιος νοιάζεται για τους ιθαγενείς της; Εκεί κάτω στο ΥπΑνάπτυξης (καθόλου τυχαίος ο συνειρμός που μου δημιουργείται), ξέρουν ότι όταν αποφασίσουν να δώσουν γυαλιστερές χάντρες για χρυσάφι στους ιθαγενείς της ενεργοπάροχου περιοχής μας, αυτοί θα τις δεχτούν, ενίοτε με χαρά. Όταν αποφασίζουν να φανούν και λίγο γενναιόδωροι, τότε αντί για χάντρες μας δωρίζουν αντιασφυξιογόνες μάσκες, μπουκάλες με οξυγόνο και αντίσκηνα για τα ανταλλάξιμα. Και μεις χαιρόμαστε…\nΓιατί άραγε πυροβόλησαν το κακόμοιρο το 20χρονο παλικάρι μέσα από χώρο που είναι πανεπιστημιακό άσυλο;\nΓιατί άραγε όταν υπάρχουν τόσοι ένοχοι εκεί έξω, την πλήρωσε τελικά ένας αθώος;\nΓιατί άραγε ενώ υπάρχουν τόσοι συνάδελφοι του που είναι βουτηγμένοι μέσα στον βούρκο, διεφθαρμένοι, βασανιστές, αδίστακτοι μα λάθρα αθωωμένοι φονιάδες, πυροβολήθηκε ένα παλικάρι που ούτε καν πρόλαβε να γνωρίσει την σαπίλα που υπάρχει στο επάγγελμα που διάλεξε, όντας μόνο δυο περίπου μήνες στο αστυνομικό σώμα;\nΓιατί άραγε επιλέχθηκε ένας όχι και τόσο εύκολος στόχος όταν υπάρχουν ακόμα πιο εύκολοι στόχοι;\nΓιατί άραγε ο προϋπολογισμός της αστυνομίας παρουσιάζεται αυξημένος κατά 11% στα έξοδα αγοράς οπλισμού;\nΓιατί άραγε η ιστορία αυτή μου θυμίζει την τρομοκρατία της δεκαετίας του 70, η οποία ήταν δημιούργημα του εκάστοτε κράτους και μόνο σκοπό είχε την εξυπηρέτηση δικών του σκοτεινών σχεδίων;\nΌταν το να είσαι Εβραίος καταντά βρισιά.\nΕπί δεκαετίες δεν ξεχνάνε οι απανταχού Εβραίοι (αλλά και όσοι εχέφρονες πιστεύουν ότι ένα έγκλημα σαν κι αυτό που έγινε πριν από 65 περίπου χρόνια δεν πρέπει να επαναληφθεί), να μας υπενθυμίζουν τι τους έκαναν οι Ναζί στα κολαστήρια του Άουσβιτς, του Νταχάου και αλλού. Το πάθος τους να μας υπενθυμίζουν τα πάθη τους φτάνει σε σημείο να φυλακίζονται με αντισυνταγματικούς νόμους άνθρωποι που είχαν την βλακεία να αμφισβητήσουν ότι το ολοκαύτωμα των Εβραίων συνέβη.\nΠως όμως καταφέρανε οι απόγονοι όλων αυτών που υπέφεραν τα πάνδεινα από την ναζιστική θηριωδία να ξεχάσουν το παρελθόν τους; Πως καταντήσανε έτσι ώστε η γενοκτονία των Παλαιστινίων να τους φαίνεται σωστή και επιβεβλημένη; Εδώ και δεκαετίες το Ισραήλ, με τις απίστευτα απάνθρωπες πράξεις του, μοιάζει όλο και περισσότερο με τους Ναζί. Και εξολοθρεύουν έναν ολόκληρο λαό χωρίς να λυπούνται ούτε καν τα παιδάκια, τον εξωθούν σε δικαιολογημένες πράξεις αντίστασης, ώστε μετά να δικαιολογούνται ότι έτσι πατάσσουν την τρομοκρατία, εξοντώνοντας τους ακόμα περισσότερο. Και δυστυχώς έτσι μας συνηθίζουνε στην πράξη της γενοκτονίας. Και το χειρότερο είναι ότι μεγαλώνει το μίσος ολόκληρου του κόσμου προς τους Εβραίους, τόσο ώστε πολλοί να θεωρούν ότι ο Χίτλερ είχε απόλυτο δίκιο που θέλησε να τους εξοντώσει. Δυστυχώς υπάρχουν δηλαδή, πολλοί ανάμεσά μας, που λόγω της αγανάκτησής τους για τις πράξεις των Ισραηλινών, θεωρούν ότι το ολοκαύτωμα των Εβραίων έμεινε ημιτελές. Και εκεί βρίσκεται η μεγαλύτερη τραγωδία… Και γι’ αυτήν την τραγωδία φταίνε οι ίδιοι…\nΘόδωρος Πάγκαλος εν υαλοπωλείω:\nΑπολαύστε σφυροκόπημα: «Έχω διδαχθεί απ’ όταν ήμουν πολύ νέος να μην κλέβω και να μη δέχομαι τα προϊόντα κλοπής. Γι αυτό δεν είναι δυνατόν να δεχθώ αυτό το δώρο και πρέπει να σας το επιστρέψω»! Με αυτά τα φαρμακερά λόγια, ο Θ. Πάγκαλος επέστρεψε τρία μπουκάλια κρασί που του είχε στείλει ως δώρο εορτών ο πρεσβευτής του Ισραήλ, Αλί Γιάχια. Και συνεχίζει ασταμάτητος στην επιστολή του προς τον πρέσβη του Ισραήλ:«Δυστυχώς παρατήρησα ότι το κρασί που στείλατε έχει παραχθεί στα Υψώματα του Γκολάν. Όπως γνωρίζετε, η χώρα σας κατέχει παρανόμως τα Υψώματα του Γκολάν, τα οποία ανήκουν στη Συρία σύμφωνα με το Διεθνές Δίκαιο αλλά και με πολυάριθμες αποφάσεις της Διεθνούς Κοινότητας». Και τον αποτελειώνει λέγοντας: «Ελπίζω επίσης ότι η κυβέρνησή σας θα σταματήσει να εξασκεί πολιτική συλλογικής τιμωρίας, η οποία εφαρμόστηκε σε μαζική κλίμακα από τον Χίτλερ και τις στρατιές του. Πράξεις όπως αυτές που συμβαίνουν τούτες τις μέρες από τους Ισραηλινούς στρατιωτικούς στη Γάζα μας θυμίζουν ολοκαυτώματα όπως εκείνα των Καλαβρύτων, του Δοξάτου ή του Διστόμου και οπωσδήποτε εκείνο του γκέτο της Βαρσοβίας».\nΕτικέτες Άουσβιτς, ΔΕΗ, Δίστομο, Δοξάτο, Εβραίοι, Ισραήλ, Καλάβρυτα, μόλυνση, Ναζί, Πάγκαλος, περιβαλλοντικοί όροι\nΑλλαξε ο Μανωλιός κι έβαλε τα ρούχα του αλλιώς; Δ...\nΑτάκες του 2009 που «έγραψαν». Ολόκληρη την χρονιά...